open-index/open-wikipedia-markdown huggingface dataset:
പട്ടുതാളി

പശ്ചിമഘട്ടത്തിലെ ഒരിനം തദ്ദേശീയവൃക്ഷമാണ് **പട്ടുതാളി** . 2000 മീറ്റർ വരെ ഉയരമുള്ള അർദ്ധനിത്യഹരിതവനങ്ങളിൽ കാണുന്നു. 10-15 മീറ്റർ ഉയരത്തിൽ വളരുന്ന നിത്യഹരിതവൃക്ഷം. നേർത്ത മഞ്ഞകലർന്ന തവിട്ടുനിറമാണ് ഇളംശാഖകൾക്ക്. നാലുമാസത്തോളം നീണ്ടുനിൽക്കുന്ന പൂക്കാലം വേനലിലാണ് തുടങ്ങുന്നത്.  വിത്തിനു ജീവനക്ഷമത കുറവായതിനാൽ വനത്തിൽ സ്വാഭാവികപുനരുദ്ഭവം കുറവാണ്. തടിക്ക് ഈടും ബലവും കുറവാണ്. വിറകിന് കൊള്ളാം. ഇതിൽ നിന്നും ഏതാനും ആൽക്കലോയ്ഡുകൾ വേർതിരിച്ചിട്ടുണ്ട്

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.biotik.org/india/species/l/litswigh/litswigh_en.html 
* ചിത്രം

വർഗ്ഗം:വൃക്ഷങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ലോറേസീ
വർഗ്ഗം:കേരളത്തിലെ സസ്യജാലം
പമ്പരക്കുമ്പിൾ

കുമ്പിളിനോട് സാമ്യമുള്ള വന്മരമാണ് **പമ്പരക്കുമ്പിൾ**. കേരളത്തിലെ നനവാർന്ന നിത്യഹരിതവനങ്ങളിൽ കാണുന്നു. . മൺസൂണിൽ ഇതിന്റെ നെല്ലിക്കാവലിപ്പമുള്ള പച്ചനിറത്തിലുള്ള കായകൾ മരച്ചുവട്ടിൽ നിറയെ വീണുകിടക്കും. കാണ്ടാമൃഗത്തിന്റെ ഇഷ്ടഭക്ഷണമാണിത്. 3 മുതൽ 7 ദിവസം വരെ കാണ്ടാമൃഗത്തിന്റെ വയറ്റിൽ ഈ കായ കിടക്കും. കാണ്ടാമൃഗത്തിന്റെ വയറ്റിലൂടെ കടന്നുപോകുന്ന കായകൾക്ക് മുളയ്ക്കാനുള്ള കഴിവ് കൂടുതലുണ്ട്. ചിലയിനം ഷഡ്‌പദങ്ങളെ ജൈവികമായി നിയന്ത്രിക്കാൻ പറ്റുന്ന ഒരു സംയുക്തം പമ്പരക്കുമ്പിളിൽ നിന്നും വേർതിരിച്ചിട്ടുണ്ട് തളിർനീലി ശലഭ-ലാർവകളുടെ ഭക്ഷണസസ്യമാണ് ഇത്.
## ചിത്രശാല

Trewia nudiflora പമ്പരക്കുമ്പിൾ vijayanrajapuram2.jpg|thumb|പമ്പരക്കുമ്പിൾ - പൂക്കുല
Trewia nudiflora പമ്പരക്കുമ്പിൾ vijayanrajapuram3.jpg|thumb|പമ്പരക്കുമ്പിൾ - ഇല


## അവലംബം

## പുറത്തേക്കുള്ള കണ്ണികൾ
* http://ecocrop.fao.org/ecocrop/srv/en/cropView?id=10489  മറ്റു പേരുകൾ
* http://www.efloras.org/florataxon.aspx?flora_id=5&taxon_id=200012613 മരത്തെപ്പറ്റിയുള്ള വിവരണം

വർഗ്ഗം:വൃക്ഷങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:യൂഫോർബിയേസീ
പി.എൽ. ദേശ്പാണ്ഡെ

കാളിദാസ് സമ്മാനാർഹനായ മറാഠി നാടകകൃത്തും ഹാസ്യസാഹിത്യകാരനുമായിരുന്നു **പി.എൽ. ദേശ്പാണ്ഡെ**. സിനിമ, നാടക രംഗങ്ങളിലും പ്രശസ്തനായ ഇദ്ദേഹം അൻപതോളം കൃതികളുടെ രചയിതാവാണ്. *പുരുഷോത്തം ലക്ഷ്മൺ ദേശ്പാണ്ഡെ* എന്നാണ് പൂർണമായ പേര്.

## പദവികൾ

1919 നവംബർ 8-ന് മുംബൈയിൽ ജനിച്ചു. എം.എ., എൽഎൽ.ബി. ബിരുദങ്ങൾ നേടി. ആകാശവാണിയിൽ പ്രക്ഷേപകൻ, ടി.വി. പ്രൊഡ്യൂസർ, ഡയറക്ടർ എന്നീ നിലകളിലും പ്രവർത്തിച്ചിട്ടുണ്ട്. മൊഫസ്സൽ കോളജുകളിൽ അധ്യാപകൻ, പ്രിൻസിപ്പൽ എന്നീ തസ്തികകളിലും സംഗീത നാടക അക്കാദമി വൈസ് ചെയർമാൻ പദവിയിലും സേവനമനുഷ്ഠിച്ചു.

## ഹാസ്യനാടകം

തുച്ഛേ അഹേ തുച്ഛ്യപാശി (ഓരോരുത്തർക്കും അവരവർക്കുള്ളത്) എന്ന കോമഡിയാണ് ദേശ്പാണ്ഡെയെ പ്രശസ്തനാക്കിയത്. പതിനഞ്ച് പതിപ്പുകൾ ഇറങ്ങിക്കഴിഞ്ഞ ഈ നാടകത്തിൽ മൂന്ന് രംഗങ്ങളുണ്ട്. മുഖ്യ കഥാപാത്രമായ കാകാ സാഹേബ് അറുപത് വയസ്സുള്ള അവിവാഹിതനാണ്. ഒരു നല്ല ജീവിതം കാംക്ഷിക്കുന്ന അദ്ദേഹം ചെന്നുപെടുന്ന ചില ഊരാക്കുടുക്കുകൾ ഹാസ്യാത്മകമായി ചിത്രീകരിക്കുന്നു ഇതിൽ. വെറും വാക്കുകളിൽ നിന്നല്ലാതെ ജീവിതസന്ദർഭങ്ങളുടെ ചിത്രീകരണത്തിലൂടെ യഥാർഥ ഹാസ്യം സൃഷ്ടിക്കാൻ നാടകകൃത്തിന് കഴിയുന്നുണ്ട്. 
*തുകാ മേ നേ അതേ 
*സുന്ദർ മി ഹോനാർ 
*തീഫൂലാറാണി 
തുടങ്ങിയവയാണ് ദേശ്പാണ്ഡെയുടെ മറ്റു നാടകങ്ങൾ.

## നല്ല നടനും തിരക്കഥാകൃത്തും

നല്ല നടൻ കൂടിയായ ഇദ്ദേഹം ബാതാത്യാച്ഛിചാവൽ എന്ന നാടകത്തിലെ ഏകാംഗ അഭിനയത്തിലൂടെയും പ്രശസ്തനായി. യൂറോപ്യൻ നാടകങ്ങളുടെ പരിഭാഷകളും അനുവർത്തനങ്ങളും ഈ നാടകകൃത്ത് ഏറെ നടത്തിയിട്ടുണ്ട്. അനേകം മറാഠി നാടകങ്ങൾക്കും സിനിമകൾക്കും തിരക്കഥ രചിക്കുകയും സംവിധാനവും സംഗീതസംവിധാനവും നിർവഹിക്കുകയും ചെയ്തു. ഖഗീർഭാരതി, നാസ്തി ഉത്തരോവ്, ഹാസവാനുക് എന്നിവ ദേശ്പാണ്ഡെയുടെ ഹാസ്യ ഉപന്യാസങ്ങളുടെ സമാഹാരങ്ങളും അപൂർവായ്, വംഗചിത്രേ എന്നിവ സഞ്ചാരസാഹിത്യകൃതികളും വ്യക്തിഅനിവല്ലി, ഗാനഗോട്ട് എന്നിവ തൂലികാചിത്രങ്ങളുടെ സമാഹാരവുമാണ്. ഹെമിങ്വേയുടെ *കിഴവനും കടലും* ഇദ്ദേഹം മറാഠിയിലേക്ക് വിവർത്തനം ചെയ്തു.

## പുരസ്കാരങ്ങൾ

നീണ്ടകാലത്തെ നാടക-സിനിമാ രംഗത്തെ പ്രവർത്തനങ്ങളെ അധികരിച്ച് ഇദ്ദേഹത്തിന് അനേകം പുരസ്കാരങ്ങൾ ലഭിച്ചിട്ടുണ്ട്. മധ്യപ്രദേശ് സർക്കാരിന്റെ കാളിദാസ് സമ്മാൻ, സാഹിത്യഅക്കാദമി അവാർഡ്, സംഗീത നാടക അക്കാദമി അവാർഡ്, മഹാരാഷ്ട്രാഭൂഷൺ, സംഗീത അക്കാദമി ഫെലോഷിപ്പ്, രബീന്ദ്ര ഭാരതി യൂണിവേഴ്സിറ്റിയുടെ ഓണററി ഡി.ലിറ്റ്., കേന്ദ്ര സർക്കാരിന്റെ പദ്മഭൂഷൺ എന്നിവ അവയിൽപ്പെടുന്നു.  2000 ജൂൺ 12 -ന് പൂനെയിൽ ഇദ്ദേഹം അന്തരിച്ചു.

## പുറത്തേക്കുള്ള കണ്ണികൾ
*http://www.marathionline.com/tag/p-l-deshpande/ 
*http://www.in.com/p-l-deshpande/music-213399.html 

## വീഡിയോ
*http://www.youtube.com/watch?v=TFzzxfKftt8
*http://www.youtube.com/watch?v=ccgxQqGwZdg
*http://www.youtube.com/watch?v=QBQKVDKwhOM
*http://www.youtube.com/watch?v=2u2BT4f253k
*http://www.youtube.com/watch?v=dDFk-7hOyYA

വർഗ്ഗം:1919-ൽ ജനിച്ചവർ
വർഗ്ഗം: 2000-ൽ മരിച്ചവർ
വർഗ്ഗം:നവംബർ 8-ന് ജനിച്ചവർ
വർഗ്ഗം:ജൂൺ 12-ന് മരിച്ചവർ

വർഗ്ഗം:മറാഠി സാഹിത്യകാരന്മാർ
വർഗ്ഗം:മറാഠി കവികൾ
വർഗ്ഗം:നാടക അഭിനേതാക്കൾ
വർഗ്ഗം:നാടക സംവിധായകർ
വർഗ്ഗം:നാടകകൃത്തുക്കൾ
പമ്പരം (വൃക്ഷം)

**പമ്പരം** കേരളത്തിലെ നനവാർന്ന നിത്യഹരിതവനങ്ങളിൽ കാണുന്ന ഒരു നിത്യഹരിതവൃക്ഷമാണ്. . 20 മീറ്റർ വരെ ഉയരം വയ്ക്കും. ചിങ്ങമാസത്തിൽ ആരംഭിക്കുന്ന പൂക്കാലം തുലാം വരെ നിൽക്കും. പൂവിനു വെള്ളനിറം. വിത്തിന് ചിറകുണ്ട്. വനത്തിൽ സ്വാഭാവിക പുനരുദ്ഭവം കുറവാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://toptropicals.com/cgi-bin/garden_catalog/cat.cgi?uid=Pterospermum_diversifolium ചിത്രങ്ങൾ
* http://www.balinghasai-farms.info/2012/09/09/pterospermum-diversifolium/  ചിത്രങ്ങൾ
* http://www.amjbot.org/content/92/1/45.abstract

വർഗ്ഗം:വൃക്ഷങ്ങൾ
വർഗ്ഗം:റ്റീറോസ്പെർമം
വർഗ്ഗം:കേരളത്തിലെ സസ്യജാലം
കൗതുക വാസ്തുവിദ്യ

അസാമന്യവും കൗതുകകരവുമായ കെട്ടിടങ്ങളും നിർമ്മിതികളുമാണ് **കൗതുക വാസ്തുവിദ്യ(Novelty architecture)** എന്ന വാസ്തുവിദ്യാശാഖയുടെ പ്രത്യേകത. രൂപത്തിലും ഭാവത്തിലും തികച്ചും വ്യത്യസ്തപ്പെട്ടിരിക്കുന്ന ഇത്തരം നിർമ്മിതികൾ പ്രധാനമായും പരസ്യ ആവശ്യങ്ങക്കാണ് പ്രയോജനപ്പെടുത്തുന്നത്.ഇവ കാഴ്ച്ചയിൽ വലിയൊരു ശില്പമായിരിക്കും പാൽക്കുപ്പി, ബാഗ്, പൈനാപ്പിൾ തുടങ്ങിയ വ്യാവസായിക ഉൽപ്പന്നങ്ങളുടെ ആകൃതിയിലുള്ള കെട്ടിടങ്ങൾ കൗതുക വാസ്തുവിദ്യയുടെ സൃഷ്ടികളാണ്. 

## ചില കൗതുക നിർമ്മിതികൾ

Image:Teapot Dome Service Station.JPG|വാഷിങ്ങ്ടണിൽ സ്ഥിതിച്ചെയ്യുന്ന, ചായകപ്പിന്റെ മാതൃകയിലുള്ള ഒരു കെട്ടിടം (1922)
Image:The Big Duck.JPG|ന്യൂയോർക്കിൽ താറാമുട്ട വിൽകുന്നതിനായ് 1931-ൽ ആരംഭിച്ച ഒരു കട
Image:Benewah Milk Bottle.JPG|വാഷിങ്ങ്ടണിലെ ഒരു ഡയറി,1935-ൽ നിർമിച്ചത്
Image:Newark-ohio-longaberger-headquarters-front.jpg|ഒഹായോയിലെ ഈ കെട്ടിടം കൊട്ടകൾ നിർമ്മിക്കുന്ന ഒരു വ്യവസായസ്ഥാപനത്തിന്റെ ആസ്ഥാന മന്ദിരമാണ്
Image:Thebigchicken.jpg|ഒരു കോഴി കട
Image:GiantPineappleNambour.jpg|വലിയ കൈതചക്ക


വർഗ്ഗം:വാസ്തുകലാശൈലികൾ
പരുവമരം

പശ്ചിമഘട്ടത്തിലെ നനവാർന്ന മലകളിൽ കാണുന്ന ചെറിയ നിത്യഹരിതവൃക്ഷമാണ് **പരുവമരം**. ഇന്ത്യയിലും മ്യാന്മറിലും കാണുന്ന ഈ വൃക്ഷം 8 മീറ്ററിലധികം പൊക്കം വയ്ക്കാറില്ല.. 700-വർഷത്തോളമായി തായ്ലാന്റിൽ പേപ്പർ ഉണ്ടാക്കാൻ ഈ മരം ഉപയോഗിച്ചുവരുന്നു. പുരാതന തായ് ലിഖിതങ്ങളെല്ലാംതന്നെ പരുവമരത്തിന്റെ തടിയിൽ എഴുതപ്പെട്ടവയാണ്. ഇപ്പോഴും ഇതുപയോഗിച്ച് പേപ്പർ ഉണ്ടാക്കാറുണ്ട്. പലനാട്ടിലും പല്ലുവൃത്തിയാക്കാൻ ഇതിന്റെ കമ്പ് ഉപയോഗിച്ചിരുന്നു. വായിലെ ബാക്ടീരിയകളെ നശിപ്പിക്കാനുള്ള കഴിവ് പരീക്ഷിച്ചുനോക്കിയിട്ടുണ്ട്. ഇലയിൽ നിന്നും വേർതിരിക്കുന്ന സംയുക്തത്തിന് ഔഷധഗുണമുണ്ട്. വിയറ്റ്നാമിലും പലവിധ രോഗങ്ങൾക്ക് ഇത് ഔഷധമായി ഉപയോഗിക്കുന്നു. കാൻസറിന് എതിരെയും പരുവമരം ഔഷധമാണ്.

## അവലംബം

## പുറത്തേക്കുള്ള കണ്ണികൾ
* http://www.globinmed.com/index.php?option=com_content&view=article&id=79114:streblus-asper-lour&catid=383:s&Itemid=116 വിവരണവും ചിത്രീകരണവും
* http://www.ncbi.nlm.nih.gov/pmc/articles/PMC1475940/ ഔഷധഗുണങ്ങളെപ്പറ്റി വിശദമായുള്ള പ്രതിപാദനം
* http://www.flowersofindia.net/catalog/slides/Sand%20Paper%20Tree.html ചിത്രങ്ങൾ
* http://ayurvedicmedicinalplants.com/index.php?option=com_zoom&Itemid=26&page=view&catid=19&key=8
* http://www.chiangmai-chiangrai.com/ancient_historical_records_in_siam.html  
* http://link.springer.com/article/10.1007%2Fs13596-011-0040-4 ഔഷധഗുണത്തെപ്പറ്റി

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:മൊറേസി
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
മെസ്സിയർ 5

സർപ്പമണ്ഡലം രാശിയിലെ ഒരു ഗോളീയ താരവ്യൂഹമാണ് **മെസ്സിയർ 5** (**M5**) അഥവാ **NGC 5904**. 1702-ൽ ഗോട്ട്ഫ്രഡ് കിർച്ച് ആണ് ഈ താരവ്യൂഹത്തെ കണ്ടെത്തിയത്. ചാൾസ് മെസ്സിയർ തന്റെ ഖഗോളവസ്തുക്കളുടെ പട്ടികയിൽ ഇതിനെ അഞ്ചാം അംഗമായി ചേർത്തു.

## നിരീക്ഷണം
ജർമ്മൻ ജ്യോതിശാസ്ത്രജ്ഞനായ ഗോട്ട്ഫ്രഡ് കിർച്ച് ആണ് 1702-ൽ ഒരു വാൽനക്ഷത്രത്തെ നിരീക്ഷിക്കുന്നതിനിടയിൽ M5 നെ കണ്ടെത്തിയത്. 1764-ൽ ചാൾസ് മെസ്സിയറും ഇതിനെ നിരീക്ഷിച്ചു. നക്ഷത്രങ്ങളൊന്നുമില്ലാത്ത ഒരു നീഹാരികയാണ് ഇതെന്ന് കരുതിയ അദ്ദേഹം ഇതിന്റെ തന്റെ മെസ്സിയർ പട്ടികയിൽ അഞ്ചാമതായി ചേർത്തു. 1791-ൽ വില്യം ഹെർഷലാണ് താരവ്യൂഹത്തിന്റെ ഭാഗമായ നക്ഷത്രങ്ങളെ ആദ്യമായി വേർതിരിച്ചുകണ്ടത്. ഏതാണ്ട് 200 നക്ഷത്രങ്ങളെ അദ്ദേഹത്തിന് എണ്ണാനായി.

വളരെ തെളിഞ്ഞ ആകാശത്ത് നഗ്നനേത്രങ്ങൾ കൊണ്ട് M5 നെ കഷ്ടിച്ച് കാണാനാകും. 5 സെർപ്പെന്റിസ് എന്ന നക്ഷത്രത്തിനടുത്താണ് ഇതിന്റെ സ്ഥാനം. ബൈനോക്കൂലറുകൾക്കും ചെറിയ ദൂരദർശിനികൾക്കും ഇതിലെ നക്ഷത്രങ്ങളെ വേർതിരിച്ച് കാണാനാകില്ല, എന്നാൽ വലിയ ദൂരദർശിനികൾക്കാകും. താരവ്യൂഹത്തിലെ ഏറ്റവും പ്രഭയേറിയ നക്ഷത്രങ്ങളുടെ ദൃശ്യകാന്തിമാനം 12.2 ആണ്.

## സവിശേഷതകൾ
ഏതാണ്ട് 165 പ്രകാശവർഷം വ്യാസമുള്ള M5 ഇതുവരെ നിരീക്ഷിക്കപ്പെട്ട ഏറ്റവും വലിയ ഗോളീയ താരവ്യൂഹങ്ങളിൽ പെടുന്നു. 1300 കോടി വർഷം പ്രായമുള്ള താരവ്യൂഹം ആകാശഗംഗയിലെ ഏറ്റവും പഴക്കം ചെന്ന ഗോളീയ താരവ്യൂഹങ്ങളിലൊന്നുമാണ്. 24.5 kly ആണ് സൗരയൂഥത്തിൽ നിന്നുള്ള ദൂരം. ഒരു ലക്ഷത്തിലേറെ നക്ഷത്രങ്ങൾ M5 ലുണ്ട്, ചില കണക്കുകളനുസരിച്ച് ഇത് അഞ്ച് ലക്ഷം വരെയാകാം.

## ശ്രദ്ധേയമായ നക്ഷത്രങ്ങൾ
M5 ലെ 105 നക്ഷത്രങ്ങൾ ചരനക്ഷത്രങ്ങളാണെന്ന് തിരിച്ചറിഞ്ഞിട്ടുണ്ട്. ഇവയിൽ 97 എണ്ണം RR ലൈറെ ചരങ്ങളാണ്. ഇത്തരം നക്ഷത്രങ്ങളുടെ പ്രഭയും ആവർത്തനസമയവും തമ്മിലുള്ള ബന്ധം അറിയപ്പെടുന്നതിനാൽ ദൂരമളക്കാൻ standard candles ആയി ഇവയെ ഉപയോഗിക്കാം. M5 ലെ ഏറ്റവും പ്രഭയേറിയ ചരനക്ഷത്രത്തിന്റെ ദൃശ്യകാന്തിമാനം 10.6നും 12.1നും ഇടയിൽ വ്യത്യാസപ്പെടുന്നു, 26.5 ദിനമാണ് ആവർത്തനകാലം. M5ൽ ഒരു കുള്ളൻ നോവയും നിരീക്ഷിക്കപ്പെട്ടിട്ടുണ്ട്.

300px|ലഘുചിത്രം|നടുവിൽ|M5 ന്റെ സ്ഥാനം

## അവലംബം

വർഗ്ഗം:സർപ്പമണ്ഡലം (നക്ഷത്രരാശി)
വർഗ്ഗം:ഗോളീയ താരവ്യൂഹങ്ങൾ
വർഗ്ഗം:മെസ്സിയർ വസ്തുക്കൾ
പരുവ

**തേമ്പ്** എന്നും അറിയപ്പെടുന്ന **പരുവ** 8 മീറ്റർ വരെ ഉയരം വയ്ക്കുന്ന ചെറിയമരമാണ്. പശ്ചിമഘട്ട സ്വദേശിയായ പരുവയുടെ  എന്നാണ്. പരുവയുടെ കുരുവിൽ നിന്നും കിട്ടുന്ന എണ്ണയിൽ വലിയ തോതിൽ epoxy acid അടങ്ങിയിട്ടുണ്ട്. ജനുവരിയിൽ തുടങ്ങുന്ന പൂക്കാലം വേനൽക്കാലം വരെ നിലനിൽക്കും. 2-3 മാസം കഴിയുമ്പോൾ കായ മൂക്കും. തടിക്ക് ഭാരവും ഉറപ്പും കുറവാണ്. വനത്തിലെ നനവുള്ള മണ്ണിൽ പുനരുദ്ഭവം ധാരാളം നടക്കുന്നുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.ncbi.nlm.nih.gov/pubmed/15621590
* http://thewesternghats.in/biodiv/species/show/19839 കാണപ്പെടുന്ന സ്ഥലങ്ങൾ

വർഗ്ഗം:വൃക്ഷങ്ങൾ
വർഗ്ഗം:ആസ്റ്റ്രേസീ
വർഗ്ഗം:കേരളത്തിലെ സസ്യജാലം
കാട്ടുനെല്ലി

നെല്ലിയോട് വളരെ സാമ്യമുള്ള ഒരു ചെറുവൃക്ഷമാണ് **കാട്ടുനെല്ലി**. . പാറ നിറഞ്ഞ ഇടങ്ങളിൽ വളരുന്ന ഈ മരം തെക്കേ ഇന്ത്യയിലേ കാണാറുള്ളൂ. 1200 മീറ്റർ വരെ ഉയരമുള്ള വരണ്ട നിത്യഹരിതവനങ്ങളിൽ കാണുന്ന ഈ മരം കേരളത്തിൽ അഗസ്ത്യമലയിലാണ് കണ്ടുവരുന്നത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
കരോൾട്ടൺ (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡെന്റൺ കൗണ്ടിയിലും ഡാളസ് കൗണ്ടിയിലുമായി വ്യാപിച്ചുകിടക്കുന്ന ഒരു നഗരമാണ് **കരോൾട്ടൺ**. 2010ലെ സെൻസസ് പ്രകാരം 119,097 പേർ വസിക്കുന്ന കരോൾട്ടൺ നഗരമാണ് ടെക്സസിലെ 23ആമത്തെ ഏറ്റവും ജനസംഖ്യയുള്ള നഗരം. 2006ൽ ഡാളസിന്റെ പ്രാന്തപ്രദേശമായ ഈ നഗരം റീലൊക്കേറ്റ് അമേരിക്കയുടെ ജീവിക്കാൻ ഏറ്റവും യോജിച്ച 100 സ്ഥലങ്ങളുടെ പട്ടികയിൽ ഇടം നേടി. അതേ വർഷം *[[Money (magazine)|മണി (*Money*)]]*  മാസിക അമേരിക്കൻ ഐക്യനാടുകളിൽ ജീവിക്കാൻ ഏറ്റവും പറ്റിയ 19ആമത്തെ നഗരമായും കരോൾട്ടണെ തിരഞ്ഞെടുത്തു.  പിന്നീട് 2008ൽ ചെറിയ നഗരങ്ങളിൽവച്ച് ജീവിക്കാൻ ഏറ്റവും യോജിച്ച 15ആമത്തെ നഗരവുമായും തിരഞ്ഞെടുത്തു.

## അവലംബം


## പുറത്തേയ്ക്കുള്ള കണ്ണികൾ

* കരോൾട്ടൺ നഗരത്തിന്റെ ഔദ്യോഗിക വെബ്സൈറ്റ് 
* 
* [Headlines about Carrollton and Farmers Branch from ''[The Dallas Morning News]'']

വർഗ്ഗം:ടെക്സസിലെ പട്ടണങ്ങൾ
ഴെറാർ ദേസാർഗ്

**ഴെറാർ ദേസാർഗ്** (; ഫെബ്രുവരി 21, 1591&ndash;സെപ്റ്റംബർ 1661)ഫ്രഞ്ച് ഗണിതവിജ്ഞാനി. ആധുനിക ശുദ്ധ ജ്യാമിതിയുടെ പ്രധാന ശാഖകളിലൊന്നായ പ്രക്ഷേപ ജ്യാമിതിയുടെ (Projective Geometry) ഉപജ്ഞാതാക്കളിലൊരാളാണ് ദേസാർഗ്. 1591 മാർച്ച് 2-ന് ഫ്രാൻസിലെ ലിയോണിൽ ജനിച്ചു. 1620 മുതൽ 50 വരെ പാരിസിൽ ഗണിതാധ്യാപകനായിരുന്ന ദേസാർഗ് എൻജിനീയർ, വാസ്തുശില്പ വിദഗ്ദ്ധൻ, സാങ്കേതികോപദേഷ്ടാവ് എന്നീ നിലകളിലും പ്രശസ്തനാണ്.

## പ്രക്ഷേപ ജ്യാമിതി, കോണിക പരിച്ഛേദങ്ങൾ

പ്രക്ഷേപ ജ്യാമിതി, കോണിക പരിച്ഛേദങ്ങൾ എന്നീ മേഖലകളിലായിരുന്നു ദേസാർഗിന്റെ പഠനങ്ങളധികവും. ജ്യാമിതീയ രൂപങ്ങളുടെ സവിശേഷതകൾക്ക് പ്രക്ഷേപം മൂലം മാറ്റം സംഭവിക്കുന്നില്ല എന്ന് ഇദ്ദേഹം കണ്ടെത്തി (1639). പ്രക്ഷേപ ജ്യാമിതിയുടെ അടിസ്ഥാന തത്ത്വമാണിത്. പ്രക്ഷേപ ജ്യാമിതീയ ആശയങ്ങളായ ഹാർമോണിക അംശബന്ധം, അൻഹാർമോണിക അംശബന്ധം, അനന്തബിന്ദു തുടങ്ങിയവ ആദ്യമായി ആവിഷ്കരിച്ചതും ഇദ്ദേഹമാണ്. രണ്ട് ത്രികോണങ്ങളുടെ സംഗതശീർഷങ്ങൾ യോജിപ്പിക്കുന്ന രേഖകൾ ഒരു ബിന്ദുവിൽക്കൂടി കടന്നുപോവുകയാണെങ്കിൽ, ത്രികോണങ്ങളുടെ സംഗതവശങ്ങൾ കൂട്ടിമുട്ടുന്ന ബിന്ദുക്കൾ ഒരു രേഖയിൽത്തന്നെ സ്ഥിതിചെയ്യും എന്ന പ്രമേയം ദേസാർഗിന്റേതാണ്. ഈ പ്രമേയത്തിന്റെ വിപരീതഫലവും  ഇദ്ദേഹം തെളിയിച്ചിട്ടുണ്ട്. കൂടാതെ, ഒരു കോണികത്തിനകത്ത് ഉൾ ക്കൊള്ളിക്കാവുന്ന ചതുർഭുജത്തിന്റെ പ്രത്യേകതകളെ സംബന്ധിച്ച പ്രമേയവും ദേസാർഗ് കണ്ടുപിടിച്ചു.

## കൃതികൾ

1639-ൽ പ്രസിദ്ധീകരിച്ച ട്രീറ്റീസ് ഓൺ കോണിക് സെക്ഷൻസ് ആണ് ദേസാർഗിന്റെ ഏറ്റവും പ്രശസ്തമായ കൃതി. ട്രീറ്റി ദി ലാ സെക്ഷൻ പെഴ്സ്പെക്റ്റീവ് (1636), ലാ കൂ ദെ പിയറെ എൽ ആർക്കിടെക്ചർ ലെസ്സൺസ് സുർ റ്റെനബ്റെസ് എന്നിവയാണ് മറ്റു കൃതികൾ.  1661-ൽ ലിയോണിൽ ഇദ്ദേഹം അന്തരിച്ചു.

## അവലംബം

## പുറത്തേക്കുള്ള കണ്ണികൾ
*http://www.britannica.com/EBchecked/topic/158756/Girard-Desargues
*http://scienceworld.wolfram.com/biography/Desargues.html
*http://www-history.mcs.st-andrews.ac.uk/Biographies/Desargues.html

വർഗ്ഗം:1591-ൽ ജനിച്ചവർ
വർഗ്ഗം: 1661-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഫ്രഞ്ച് ഗണിതശാസ്ത്രജ്ഞർ
വർഗ്ഗം:17-ആം നൂറ്റാണ്ടിലെ ഗണിതശാസ്ത്രജ്ഞർ
വർഗ്ഗം:ഇറ്റലിക്കാർ
ദൈബചന്ദ്ര താലൂക്ദാർ

കവി, നാടകകൃത്ത്, നോവലിസ്റ്റ്, സാമൂഹിക പരിഷ്കർത്താവ് എന്നീ നിലകളിൽ പ്രസിദ്ധനായിരുന്നു **ദൈബചന്ദ്ര താലൂക്ദാർ**. അസമിലെ നൽബാരി ജില്ലയിൽ 1900-ൽ ജനിച്ചു. ഗുവാഹത്തിയിലെ കോട്ടൺ കോളജിൽനിന്ന് ബിരുദം നേടിയശേഷം ഗുവാഹത്തി ജില്ലാകോടതിയിൽ ഓഫീസ് അസിസ്റ്റന്റായി.

## ആദ്യകാവ്യം

1922-ൽ ആദ്യ കാവ്യമായ പ്രേംപാത് പ്രസിദ്ധീകരിച്ചു. തുടർന്ന് 1923-ൽ കുഹിമാല എന്ന കാവ്യസമാഹാരവും പ്രസിദ്ധീകൃതമായി. *കഥാഗീത* (Ballad) വിഭാഗത്തിൽ വരുന്നവയാണ് ഈ രണ്ട് കൃതികളും. ഗ്രാമീണജീവിതത്തോടുള്ള വിരക്തിയാണ് ഇവയുടെ പ്രമേയം. സൗന്ദര്യ (1930) എന്ന കാവ്യത്തിൽ പ്രകൃതിയുടെ അഭൗമ സൗന്ദര്യത്തിന്റെ വിവിധ തലങ്ങളെ, പ്രഭാതം മുതൽ പ്രദോഷം വരെ പ്രകൃതിക്കു വരുന്ന വ്യതിയാനങ്ങളെ തന്മയീഭാവത്തോടെ കവി ആഖ്യാനം ചെയ്തിരിക്കുന്നു.

## നാടകരചന
നാടകരചനയിലും പ്രസിദ്ധനായ ഇദ്ദേഹം 
*ബമുനി കൊൻവർ (1924) 
*അസൊംപ്രതിഭ (1920) 
*ഹരദത്ത 
*ഭാസ്കർ ബർമൻ (1923) 
*രാധാരുക്മിണി 
എന്നിങ്ങനെ അഞ്ച് ചരിത്ര നാടകങ്ങൾ രചിച്ചിട്ടുണ്ട്. ഈ അഞ്ച് നാടകങ്ങളും അസമിലെ പ്രധാന ചരിത്രസംഭവങ്ങളെ ഇതിവൃത്തമാക്കി രചിച്ചിട്ടുള്ളവയാണ്. ബമുനി കൊൻവർ അഹോം രാജാവായിരുന്ന രാജസുഭംഗപ്പയുടെ കഥയും, അസൊം പ്രതിഭ രാജാവായ നരനാരായണന്റെ ചരിതങ്ങളുമാണ് ഇതിവൃത്തമാക്കിയിരിക്കുന്നത്. പൂർവ കവികളായ ശങ്കർദേവിന്റെയും മാധവദേവിന്റെയും പ്രതിഭ തെളിയിക്കാൻ അവർക്ക് രാജാവ് നൽകിയ പ്രോത്സാഹനങ്ങളെക്കുറിച്ചും നാടകങ്ങളിൽ വർണിക്കുന്നു. ഭാസ്കർ ബർമനിൽ 7-ആം നൂറ്റാണ്ടിൽ അസമിൽ (കാമ്രൂപ്) ഭരണം നടത്തിയിരുന്ന ഭാസ്കരവർമന്റെയും ഹർഷവർധനന്റെയും സൗഹൃദവും രാജ്യഭരണവുമാണ് ഇതിവൃത്തം. ഹരദത്തയിൽ അഹോം രാജ്യത്തെ ഭടന്മാരും കാമ്രൂപിലെ ഹരദത്തനും തമ്മിലുള്ള യുദ്ധമാണ് വർണിച്ചിരിക്കുന്നത്. രാധാരുക്മിണി മൊവാമൊറിയയിലെ ജനങ്ങളും അഹോം രാജാവും തമ്മിലുള്ള ഉഗ്രയുദ്ധം വർണ്യവിഷയമായ നാടകമാണ്.

## നോവൽരചന

കവിതയ്ക്കും നാടകത്തിനും പുറമേ നോവൽരചനയിലും പ്രസിദ്ധനായിരുന്നു ഇദ്ദേഹം.
*ധുവാലി കുവാലി (മലിനമായ അന്തരീക്ഷം) 1922 
*ആഗ്നേയഗിരി (1924) 
*ബിർദോഹി (1948)
*അപൂർണ (1931-32) 
എന്നിവ ആദ്യകാലത്തു രചിച്ച നോവലുകളാണ്. ഈ സാമൂഹിക നോവലുകളിലൂടെ സാമൂഹിക പരിഷ്കരണവും ആദർശനിഷ്ഠമായ ജീവിതരീതികളുമാണ് നോവലിസ്റ്റ് അവതരിപ്പിക്കുന്നത്. സ്ത്രീവിദ്യാഭ്യാസം, അയിത്തോച്ചാടനം, നിസ്സഹകരണ പ്രസ്ഥാനം, കുടിൽ വ്യവസായം തുടങ്ങിയവയും വിഷയമാക്കിയിട്ടുണ്ട്.  അസമിയ സാഹിത്യത്തിലെ വിവിധ ശാഖകൾക്ക് കനത്ത സംഭാവന നൽകിയ ദൈബചന്ദ്ര 1967-ൽ അന്തരിച്ചു. 

## പുറത്തേക്കുള്ള കണ്ണികൾ
*http://rdap02pxdu.dev.oclc.org:6251/identities/lccn-n97-926337

വർഗ്ഗം:1900-ൽ ജനിച്ചവർ
വർഗ്ഗം: 1967-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:അസ്സമീസ് കഥാകൃത്തുക്കൾ
വർഗ്ഗം:അസ്സമീസ് കവികൾ
വർഗ്ഗം:അസ്സമീസ് നോവലെഴുത്തുകാർ
വർഗ്ഗം:അസ്സമീസ് സാഹിത്യകാരന്മാർ
പൊങ്ങലാട്ടു ശങ്കുണ്ണിമാരാർ

വടക്കേ മലബാറിലെ പ്രശസ്തനായ ഓട്ടൻ തുള്ളൽ വിദഗ്ദ്ധനും സോപാനസംഗീതഗായകനുമാണ് **പൊങ്ങലാട്ടു ശങ്കുണ്ണി മാരാർ** എന്ന **പി.എസ്. മാരാർ**(26 ജനുവരി 1913 -  6 ഫെബ്രുവരി 2015). എട്ടുപതിറ്റാണ്ടായി ഓട്ടൻതുള്ളൽ, കഥകളി സംഗീതം, വാദ്യകല, സോപാനസംഗീതം എന്നീ രംഗങ്ങളിൽ പ്രവർത്തിച്ചിരുന്നു .
## ജീവിതരേഖ
കണ്ണൂർ എടക്കാട് വാദ്യാടിയന്തിരക്കാരായ പൊങ്ങലാട്ടു തറവാട്ടിൽ ജനിച്ചു. പയ്യന്നൂർ ശങ്കരമാരാരുടെയും പാർവതി മാരാസ്യാരുടെയും മകനാണ്. ഇടയ്ക്ക, ചെണ്ട, തിമില, നാഗസ്വരം, മൃദംഗം എന്നിവ വിദഗ്ദ്ധമായി കൈകാര്യം ചെയ്യും. ഓട്ടൻതുള്ളലിൽ വേഷത്തിലും പിൻപാട്ടിലും കേമൻ. തേമാനം വീട്ടിൽ ശങ്കരമാരാർ, കുഞ്ഞിരാമപൊതുവാൾ എന്നിവർ ഓട്ടൻതുലിൽ ഗുരുക്കന്മാർ.
ചെണ്ട, തിമില എന്നിവയിൽ വടക്കേ മലബാറിലെ പ്രശസ്ത തായമ്പക കലാകാരനായ കൊട്ടില കൃഷ്ണമാരാരാണ്‌ ഗുരു. 

സോപാനസംഗീതം, ശാസ്ത്രീയസംഗീതം എന്നിവ ആദ്യം തിരുവേങ്ങാട്‌ നാരായണൻ നായർ ഭാഗവതരുടെ അടുത്തും പിന്നീട് അമ്മാവനായ പൊങ്ങലാട്ട് കൃഷ്ണമാരാരുടെയടുത്തും അഭ്യസിച്ചു. ഉച്ചഭാഷിണിയുടെ സഹായമില്ലാതെ ദൂരെ കേൾക്കുന്ന വിധം പാടുന്നതിനുള്ള അമ്മാവന്റെയും മരുമകന്റെയും കഴിവു പേരു കേട്ടതാണ്‌. ഉച്ചത കൂടിപ്പോയതിനാലാണത്രെ, ശങ്കുണ്ണിമാരാർ ആകാശവാണിയുടെ ഓഡിഷൻ ടെസ്റ്റിൽ പരാജയപ്പെട്ടുപോയി.

2013 ജനുവരി 26ന്‌ മാരാർക്ക് നൂറു തികഞ്ഞു.

## പുരസ്‌കാരങ്ങൾ
*കേന്ദ്ര സംഗീതനാടക അക്കാദമി ഫെലോഷിപ്പ്
* കേരള സംഗീതനാടക അക്കാദമിയുടെ ഗുരുപൂജ പുരസ്കാരം (2011)
*നാഷണൽ തിയറ്റർ ഫെസ്റ്റിവൽ പുരസ്കാരം
*കലാചാര്യ പുരസ്ക്കാരം
*സരസ്വതി സംഗീത പുരസ്ക്കാരം 
*മയിൽപ്പീലി പുരസ്ക്കാരം 
*വാദിത്രരത്നം പുരസ്ക്കാരം

## അവലംബം


വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:ഓട്ടൻതുള്ളൽ കലാകാരന്മാർ
വർഗ്ഗം:സോപാന സംഗീത ഗായകർ
വർഗ്ഗം:കേരളത്തിലെ വാദ്യകലാകാരന്മാർ
വർഗ്ഗം:കണ്ണൂർ ജില്ലയിൽ ജനിച്ചവർ
സ്വാതിതിരുനാൾ സംഗീത അക്കാദമി

ലഘുചിത്രം|സ്വാതിതിരുനാൾ സംഗീത അക്കാദമിയുടെ കവാടം.
കേരളത്തിലെ ആദ്യ സംഗീത കോളേജാണ് **സ്വാതിതിരുനാൾ സംഗീത അക്കാദമി**. 1938ൽ തിരുവനന്തപുരത്താണ് ഇത് സ്ഥാപിക്കപ്പെട്ടത്. ദ മ്യൂസിക് അക്കാദമി എന്ന പേരിൽ സ്ഥാപിക്കപ്പെട്ട ഈ കോളേജിന് 1962-ലാണ് സ്വാതിതിരുനാൾ സംഗീത അക്കാദമി എന്ന പുതിയ പേർ നൽകപ്പെട്ടത്., മുത്തയ്യാ ഭാഗവതർ കോളേജിന്റെ ആദ്യ പ്രിൻസിപ്പലും രണ്ടാമത്തെ പ്രിൻസിപ്പാൾ ശെമ്മാങ്കുടി ശ്രീനിവാസ അയ്യരും ആയിരുന്നു.

## അവലംബം


വർഗ്ഗം:കേരള സർവ്വകലാശാലക്കു കീഴിലുള്ള കലാലയങ്ങൾ
പിയേർ ദൈയി

ഫ്രഞ്ച് തത്ത്വചിന്തകനും വൈദികനുമായിരുന്നു **പിയേർ ദൈയി**. 1380-ൽ സോർബോണിൽ നിന്ന് ഡോക്ടറേറ്റ് നേടിയ ഇദ്ദേഹം 1389-ൽ പാരിസ് സർവ്വകലാശാലയുടെ ചാൻസലറായി നിയമിതനായി. 1395-ൽ ബിഷപ്പായി അവരോധിക്കപ്പെട്ടു. 1411-ൽ കർദിനാൾസ്ഥാനം ലഭിച്ചു. കൺസിലിയർവാദത്തിന്റെ (കത്തോലിക്കാസഭയിലെ പരമാധികാരം സഭയുടെ പേരിൽ പ്രവർത്തിക്കുന്ന ഒരു കൌൺസിലിൽ നിക്ഷിപ്തമാണെന്നും മാർപാപ്പയുടെ പ്രവർത്തനം തൃപ്തികരമല്ലെങ്കിൽ അദ്ദേഹത്തെ പുറത്താക്കാൻ കൗൺസിലിന് അധികാരമുണ്ടെന്നുമുള്ള വാദം) വക്താവായിരുന്ന ദൈയിയും ശിഷ്യനായ ഗെർസണും 1414-18-ലെ കോൺസ്റ്റൻസ് കൌൺസിലിൽ പ്രധാന പങ്കു വഹിച്ചു. മൈർകോർട്ടിലെ ജോണിന്റെ (John of Mirecourt) നാമമാത്രവാദം ഇദ്ദേഹത്തെ ഗണ്യമായി സ്വാധീനിക്കുകയുണ്ടായി. ജ്യോതിഷത്തിന് ചരിത്രവും ദൈവശാസ്ത്രവുമായുള്ള ബന്ധം പഠനവിധേയമാക്കിയ ഇദ്ദേഹം 1414-ൽ പ്രസിദ്ധീകരിച്ച ട്രാക്ടേറ്റസ് ദ കോൺകോർഡിയ അസ്ട്രൊനൊമിക്കെ (Tractatus de Concordia astronomicae) എന്ന കൃതിയിൽ 1789-ലെ ഫ്രഞ്ച് വിപ്ലവത്തെക്കുറിച്ച് പ്രവചിച്ചിട്ടുണ്ട്. ബൊയെതിയസ്, പീറ്റർ ലൊംബാർഡ് തുടങ്ങിയവരുടെ കൃതികൾക്ക് ഇദ്ദേഹം വ്യാഖ്യാനങ്ങൾ തയ്യാറാക്കി.

## ദൈയിയുടെ വിജ്ഞാനസിദ്ധാന്തം

ദൈയിയുടെ വിജ്ഞാനസിദ്ധാന്തം സ്വാഭാവികവും കേവലവുമായ ജ്ഞാനത്തെയും യുക്ത്യധിഷ്ഠിതവും ആപേക്ഷികവുമായ ജ്ഞാനത്തെയും വേർതിരിക്കുന്നു. പരീക്ഷണങ്ങളിൽനിന്നു ലഭിക്കുന്ന അറിവ് നിസ്സന്ദേഹം സ്വീകരിക്കാനാവില്ല എന്നും ഇദ്ദേഹം അഭിപ്രായപ്പെടുന്നു. ദൈവത്തിന്റെ സാക്ഷാൽ ശക്തിയും ഭൂമിയിൽ നിയുക്തമായ ശക്തിയും തമ്മിൽ വ്യത്യാസമുണ്ടെന്നും ഇദ്ദേഹം വാദിച്ചു. ഇദ്ദേഹത്തിന്റെ ധർമശാസ്ത്രവും വൈദിക നിഷ്ഠകളും പ്രൊട്ടസ്റ്റന്റിസത്തിന്റെയും ലൂഥറനിസത്തിന്റെയും ആശയങ്ങളെ മുൻകൂട്ടി സൂചിപ്പിക്കുന്ന തരത്തിലുള്ളവയായിരുന്നു.

## പുറത്തേക്കുള്ള കണ്ണികൾ
*http://www.newadvent.org/cathen/01235b.htm
*http://www.amazon.com/s?ie=UTF8&keywords=Pierre%20d%27%20Ailly&page=1&rh=n%3A283155%2Ck%3APierre%20d%27%20Ailly
*http://www.britannica.com/EBchecked/topic/10503/Pierre-dAilly

 

വർഗ്ഗം:1350-ൽ ജനിച്ചവർ
വർഗ്ഗം: 1420-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഫ്രഞ്ച് തത്ത്വചിന്തകർ
വർഗ്ഗം:ഫ്രഞ്ച് വൈദികർ
പീലിവാക

മധ്യരേഖാപ്രദേശങ്ങളിൽ കാണുന്ന, വളരെവേഗം വളരുന്ന ഇലപൊഴിക്കുന്ന ഒരു വന്മരം. 20-28 മീറ്റർ ഉയരം വയ്ക്കും.. മറ്റു വാകകളേക്കാൾ ആയുസ്സു കുറവാണ്. കടുപ്പം കുറഞ്ഞ തടി. കടലാസ് പൾപ്പിന് ഉത്തമമാണ്. കാട്ടുപോത്തും മാനും കാട്ടിൽ ഇവയുടെ തൈകൾ തിന്നുന്നതിനാൽ സ്വാഭാവികപുനരുത്പാദനം നാന്നായുണ്ടെങ്കിലും എണ്ണത്തിൽ കുറവാണ്. വർഷത്തിൽ 5 മീറ്റർ വരെ ഉയരം വയ്ക്കും, 15 സെന്റിമീറ്ററോളം വ്യാസവും. ഏറ്റവും വേഗതയിൽ വളരുന്ന മരങ്ങളിൽ പീലിവാക മുമ്പനാണ്. ഇന്തോനേഷ്യയിൽ മുയലുകളുടെ ഇഷ്ടഭക്ഷണമാണത്രേ പീലിവാക. നൈട്രജൻ മണ്ണിലുണ്ടാക്കാനുള്ള കഴിവുണ്ട്. വലിയ കാറ്റത്ത് മറിഞ്ഞ് വീണ് മണ്ണൊലിപ്പ് ഉണ്ടാക്കുന്ന വൃക്ഷമാണിത്. അതിനാൽ മലഞ്ചെരുവിൽ നട്ടുപിടിപ്പിക്കാൻ നല്ലതല്ല. കാലിത്തീറ്റയായി ഉപയോഗിക്കാറുണ്ട്. വിറകിനും വളരെ നല്ലത്. വളരെ വേഗം വളരുന്നതിനാൽ ധാരാളം വെളിച്ചം ഇഷ്ടപ്പെടുന്ന മരമാണ്.

## ചിത്രശാല


File:Subabul_-_പീലിവാക_01.JPG|പീലിവാകയില
File:Subabul_-_പീലിവാക_02.JPG|പീലിവാകയുടെ ഉണങ്ങിയ കായകൾ
File:Subabul_-_പീലിവാക_03.JPG|പീലിവാകയുടെ പൂവ്
File:Subabul_-_പീലിവാക_04.JPG|പീലിവാക
File:Subabul_-_പീലിവാക_05.JPG|പീലിവാക


## അവലംബം

## പുറത്തേക്കുള്ള കണ്ണികൾ
* http://www.hort.purdue.edu/newcrop/duke_energy/Albizia_falcataria.html കൂടുതൽ വിവരങ്ങൾ
* http://www.softwoods.com.my/a_falcataria.cfm  തടിയെപ്പറ്റിയുള്ള വിവരങ്ങൾ
* http://www.winrock.org/fnrm/factnet/factpub/FACTSH/P_falcataria_bckup.html  വിശദമായി പ്രതിപാദിച്ചിരിക്കുന്നു.
* http://www.thewoodexplorer.com/maindata/we62.html  മറ്റു പേരുകൾ
* http://www.florasingapura.com/Paraserianthese_falcataria.php ചിത്രങ്ങൾ
* http://www.cifor.org/publications/pdf_files/Books/BKrisnawati1103.pdf പീലിവാക വളർത്താനുള്ള നിർദ്ദേശങ്ങൾ
* http://www.pngplants.org/PNGtrees/TreeDescriptions/Paraserianthes_falcataria_L_I_C_Nielsen_.html

വർഗ്ഗം:വൃക്ഷങ്ങൾ
വർഗ്ഗം:ഫാബേസീ
മലമ്പരത്തി

**പിണർ**, **പൊട്ടക്കാവളം**, **പീനാറി** എന്നെല്ലാം അറിയപ്പെടുന്ന **മലമ്പരത്തി** ആന്തമാനിലും ഇന്ത്യ കൂടാതെ ആഫ്രിക്ക, ശ്രീലങ്ക, മ്യാന്മർ എന്നിവിടങ്ങളിലും കണ്ടുവരുന്നു. . Java-Olive, Skunk tree, Poon tree എന്നെല്ലാം പേരുകളുണ്ട്. 30 മീറ്റർ വളരുന്ന വന്മരം. ഇലയ്ക്കും പൂവിനും തൊലിയ്ക്കുമെല്ലാം ദുർഗന്ധമുണ്ട്. വളരെ ഭംഗിയുള്ള പൂക്കൾ, സുന്ദരമായ കായ്കൾ, വറുത്താൽ കഴിക്കാൻ പറ്റുന്ന കുരുക്കൾ, പക്ഷേ ഈ മരത്തിന്റെയും പൂവിന്റെയും ദുർഗന്ധം അസഹ്യമാണ്. ഈടും ബലവും കുറഞ്ഞ തടിയുള്ള ഈ ഇലപൊഴിയും വൃക്ഷത്തിന് കഠിനമായ ചൂടും തണുപ്പും പിടിക്കില്ല. വറുക്കാത്ത കുരുവിന് വിഷമുണ്ടായേക്കാം. വലിയ പരിചരണമൊന്നും വേണ്ടാത്ത മരമാണിത്. കുരുവിന്റെ എണ്ണ പ്രമേഹത്തിനും പൊണ്ണത്തടിക്കുമെതിരെ ഔഷധമാണ്.

## അവലംബം

## പുറത്തേക്കുള്ള കണ്ണികൾ
* http://www.ntbg.org/plants/plant_details.php?plantid=10732  ചിത്രങ്ങൾ
* http://eol.org/pages/483667/media ചിത്രങ്ങൾ
* http://www.ncbi.nlm.nih.gov/pmc/articles/PMC2976871/ മലമ്പരത്തിയുടെ കറയിൽ നടത്തിയ ഗവേഷണങ്ങൾ
* http://www.thefreedictionary.com/Sterculia+foetida
* http://www.worldagroforestrycentre.org/sea/Products/AFDbases/af/asp/SpeciesInfo.asp?SpID=98  മലമ്പരത്തിയെക്കുറിച്ച് ധാരാളം വിവരങ്ങൾ
* http://www.academia.edu/393251/Toxic_and_antifeedant_activities_of_Sterculia_Foetida_L._seed_crude_extract_against_Spodoptera_litura_F._and_Achaea_Janata_L._ ഗവേഷണഫലങ്ങൾ

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:സ്റ്റെർകുലിയ
വർഗ്ഗം:മാൽവേസീ
വർഗ്ഗം:കേരളത്തിലെ സസ്യജാലം
ഡാളസ് കൗണ്ടി (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ ഡാളസ്-ഫോർട്ട്‌വർത്ത്-ആർലിങ്ടൺ മെട്രോപ്പൊളിറ്റൻ പ്രദേശത്തുള്ള ഒരു കൗണ്ടിയാണ് **ഡാളസ് കൗണ്ടി**. 1846ൽ സ്ഥാപിതമായ കൗണ്ടി അമേരിക്കൻ ഐക്യനാടുകളുടെ 11ആമത്തെ വൈസ് പ്രസിഡന്റായ ജോർജ്ജ് മിഫ്ലിൻ ഡാളസിന്റെ നാമധേയമാണ് സ്വീകരിച്ചിരിക്കുന്നത്. 2010ലെ സെൻസസ് പ്രകാരം 2,368,139 പേർ വസിക്കുന്ന കൗണ്ടിയാണ് അമേരിക്കൻ ഐക്യനാടുകളിലെ ഒൻപതാമത്തെ ഏറ്റവും ജനവാസമുള്ള കൗണ്ടി.

ഡാളസ് കൗണ്ടിയുടെ ആസ്ഥാനം ഡാളസ് നഗരമാണ്.

## അവലംബം


## പുറത്തേയ്ക്കുള്ള കണ്ണികൾ
*ഡാളസ് കൗണ്ടി ഭരണകൂടത്തിന്റെ ഔദ്യോഗിക വെബ്സൈറ്റ്
*
* ''History of Dallas County, Texas: from 1837 to 1887'' by John Henry Brown, published 1887, hosted by the Portal to Texas History.
* ''Memorial and biographical history of Dallas County, Texas'' published 1892, hosted by the Portal to Texas History.
* ''Official directory, taxpayers of Dallas County, Texas'' published 1896, hosted by the Portal to Texas History.
* Dallas County Jail stories.
കോപ്പെൽ (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയുടെ വടക്കുപടിഞ്ഞാറെ അറ്റത്തു സ്ഥിതി ചെയ്യുന്ന നഗരമാണ് **കോപ്പെൽ**. വടക്കുള്ള ഒരു ചെറിയ ഭാഗം ഡെന്റൺ കൗണ്ടിയിലും പെടുന്നു. 2010ലെ സെൻസസ് പ്രകാരം ഇവിടെ 38,659 പേർ വസിക്കുന്നു. 

## അവലംബം


## പുറത്തേയ്ക്കുള്ള കണ്ണികൾ
* കോപ്പെൽ നഗരത്തിന്റെ ഔദ്യോഗിക വെബ്സൈറ്റ്
* കോപ്പെൽ ചേംബർ ഓഫ് കൊമേഴ്സ്
* കോപ്പെൽ സ്വതന്ത്ര സ്കൂൾ ഡിസ്ട്രിക്റ്റ്

വർഗ്ഗം:ടെക്സസിലെ പട്ടണങ്ങൾ
കോളിൻ കൗണ്ടി (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ ഒരു സബ്-അർബൻ കൗണ്ടിയാണ് മക്കിന്നി ആസ്ഥാനമായുള്ള **കോളിൻ കൗണ്ടി**. 2010ലെ കാനേഷുമാരി പ്രകാരം 782,341 പേർ വസിക്കുന്നു. കൗണ്ടിയും കൗണ്ടി ആസ്ഥാനവും നാമകരണം ചെയ്തിരിക്കുന്നത് ടെക്സസ് സ്വാതന്ത്ര്യപ്രഖ്യാപനം രൂപപ്പെടുത്തിയ അഞ്ചു പേരിലൊരാളും പ്രഖ്യാപനം ഒപ്പിട്ടവരിൽ ഏറ്റവും പ്രായംചെന്നായാളുമായ കോളിൻ മക്കിന്നിയുടെ (1766 - 1861) പേരിലാണ്.

അലെൻ, ഫ്രിസ്ക്കൊ, മക്കിന്നി, പ്ലേനോ, റിച്ചാർഡ്സൺ, വൈലി, and മർഫി എന്നീ നഗരങ്ങളിലായി വ്യാപിച്ചു കിടക്കുന്ന കോളിൻ കൗണ്ടി ഡാളസ്-ഫോർട്ട്‌വർത്ത്-ആർലിങ്ടൺ മെട്രോപ്പൊളിറ്റൻ പ്രദേശത്തിന്റെ ഭാഗമാണ്. ഡാളസ് നഗരത്തിന്റെ ചെറിയൊരു ഭാഗവും കൗണ്ടിയുടെ ഭാഗമായുണ്ട്.

## അവലംബം


## പുറത്തേയ്ക്കുള്ള കണ്ണികൾ
*കോളിൻ കൗണ്ടി ഗവർണ്മെന്റിന്റെ വെബ്സൈറ്റ്
*1846 Plat of Buckner the first county seat of Collin County, from the Collin County Historical Society, hosted by the Portal to Texas History
*Life in Collin County  
*Collin County in ''Handbook of Texas Online'' at the University of Texas
*Collin Chronicles hosted by the Portal to Texas History
*Texas State Election History 
*
ശശി ദേശ്പാണ്ഡേ

**ശശി ദേശ്പാണ്ഡേ** ഇന്ത്യൻ-ഇംഗ്ലീഷ് നോവലിസ്റ്റാണ്. 1938-ൽ കർണാടകത്തിലെ ധാർവാറിൽ ജനിച്ചു. ബാംഗ്ലൂർ സർവ്വകലാശാലയിലായിരുന്നു വിദ്യാഭ്യാസം. ഭാരതീയ കഥാസാഹിത്യത്തിൽ ഒരു പുതിയ സ്ത്രീശബ്ദത്തിന്റെ പ്രതീകമായിട്ടായിരുന്നു ഇവരുടെ വരവ്. ആദ്യ  കവിതാ സമാഹാരമായ ദ് ലെഗസി (1978)യിലും ദ് ഡാർക് ഹോൾഡ്സ് നോ ടെറർ (1980) എന്ന നോവലിലും ഇത് തെളിഞ്ഞുകാണാം. കുടുംബ ബന്ധങ്ങളുടെ സൂക്ഷ്മമായ അപഗ്രഥനം ദേശ്പാണ്ഡെയുടെ കൃതികളുടെ സവിശേഷതയാണ്. സാഹിത്യ അക്കാദമി അവാർ‍ഡും 2009 ൽ പദ്മശ്രീ പുരസ്‍കാരവും ശശി നേടിയിട്ടുണ്ട്. കേന്ദ്ര സാഹിത്യ അക്കാദമിയുടെ പൊതു സമിതി അംഗമായിരുന്നു. പ്രഫസർ എംഎം. കൽബുർഗിയുടെ കൊലപാതകത്തിൽ സാഹിത്യ അക്കാദമി പാലിച്ച മൌനത്തിൽ പ്രതിഷേധിച്ച് അക്കാദമി അംഗത്വം രാജി വച്ചു.

## 1980 കളിലെ സാമൂഹിക പരിവർത്തനം

സമകാലിക ഭാരതീയ സമൂഹത്തിലെ അടിയൊഴുക്കുകളെപ്പറ്റി അന്വേഷിക്കുന്ന ഇവർ 1980-കളിലെ സാമൂഹിക പരിവർത്തനത്തിന്റെ സൂക്ഷ്മചിത്രം വരച്ചുകാട്ടുന്നു. 1983-ൽ പുറത്തുവന്ന റൂട്ട്സ് ആൻഡ് ഷാഡോസിൽ ലൈംഗികതയും തലമുറകൾ തമ്മിലുള്ള സംഘർഷവുമാണ് മുഖ്യ വിഷയം. സ്വതന്ത്രചിന്താഗതിക്കാരായ ആധുനിക ഇന്ത്യൻ വനിതകളുടെ പ്രതീകമാണ് ഇതിലെ നായികയായ ഇന്ദു എന്ന പത്രപ്രവർത്തക.

## ഭാരതീയ സ്ത്രീകളുടെ വിമോചനം

ഭാരതീയ സ്ത്രീകളുടെ വിമോചനം വർഗബന്ധത്തിന്റെയും സാമൂഹികാവസ്ഥയുടെയും വിവാഹബന്ധത്തിന്റെയും നാലതിരുകൾക്കുള്ളിൽ വീർപ്പുമുട്ടുന്നുവെന്നതാണ് ശശി ദേശ്പാണ്ഡെയുടെ വീക്ഷണത്തിന്റെ കാതൽ. ദാറ്റ് ലോങ് സൈലൻസ് (1988) എന്ന നോവലിൽ രാഷ്ട്രീയാവബോധത്തെ ഹൈന്ദവദർശനവുമായി സമന്വയിപ്പിക്കാനുള്ള ശ്രമമാണു കാണുന്നത്. ദേശ്പാണ്ഡെയുടെ നോവലുകളുടെ കൂട്ടത്തിൽ ഏറ്റവും ശില്പഭദ്രമെന്നു വിലയിരുത്തപ്പെടുന്നതും ഈ കൃതി തന്നെയാണ്.

## സംഭാവനകൾ
*ഇഫ് ഐ ഡൈ റ്റുഡേ (1982) 
*കം അപ് ആൻഡ് ബി ഡെഡ് (1983) 
എന്നീ രണ്ട് കുറ്റാന്വേഷണ നോവലുകൾകൂടി ദേശ്പാണ്ഡെ രചിച്ചിട്ടുണ്ട്. ഇതിനു പുറമേ ചില ബാലസാഹിത്യകൃതികളും ശശി ദേശ്പാണ്ഡെയുടെ സംഭാവനകളിൽ ഉൾപ്പെടുന്നു.
*ദാറ്റ് ലാസ്റ്റ് സൈലൻസ്
*റൂട്സ് ആൻഡ്‌ ഷാഡോസ്‌ (1938)

## പുരസ്കാരങ്ങൾ
1990 ൽ That Long Silence എന്ന പുസ്തകത്തിന് സാഹിത്യ അക്കാദമി അവാർ‍ഡും 2009 ൽ പദ്മശ്രീ പുരസ്‍കാരവും 
## പുറത്തേക്കുള്ള കണ്ണികൾ
*http://www.penguinbooksindia.com/en/content/shashi-deshpande
*http://www.booksandmoremagazine.in/22017 
*http://www.paritoshuttam.com/indian-writers/shashi-deshpande.html 
*http://www.iloveindia.com/indian-heroes/shashi-deshpande.html

വർഗ്ഗം:1938-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:നോവലെഴുത്തുകാർ
വർഗ്ഗം:ഇംഗ്ലീഷ് ബാലസാഹിത്യകാരന്മാർ
വർഗ്ഗം:ആവിഷ്കാര സ്വാതന്ത്ര്യം
തായ്ഷോ ചക്രവർത്തി

ജപ്പാനിലെ 123-ആമതു ചക്രവർത്തിയായിരുന്നു **തായ്ഷോ ചക്രവർത്തി** (1879 ഓഗസ്റ്റ് 31  – 1926 ഡിസംബർ 25). മെയ്ജി ചക്രവർത്തിക്കു ശേഷവും ഹിരോഹിതോ ചക്രവർത്തിക്കു മുമ്പുമുള്ള കാലഘട്ടത്തിലായിരുന്നു ഇദ്ദേഹം അധികാരത്തിലിരുന്നത്. ഇദ്ദേഹത്തിന്റെ യഥാർഥ പേര് *യോഷിഹിതോ* എന്നാണ്. ജപ്പാൻ ചരിത്രത്തിൽ *തായ്ഷോ കാലഘട്ടം* എന്നറിയപ്പെടുന്ന കാലത്ത് ഭരണം നടത്തിയിരുന്നതിനാലാണ് ഇദ്ദേഹം മരണാനന്തരം തായ്ഷോ ചക്രവർത്തിയെന്ന് അറിയപ്പെടുന്നത്. 

## പഠനകാലം

മെയ്ജി ചക്രവർത്തിയുടെ മൂന്നാമത്തെ പുത്രനായി 1879 ഓഗസ്റ്റ് 31-ന് ടോക്യോയിൽ തായ്ഷോ ജനിച്ചു. *യനഗിഹാര നാരുകോ* ആണ് മാതാവ്. ഇദ്ദേഹം ചെറുപ്പത്തിലേ പൂർണ ആരോഗ്യവാൻ ആയിരുന്നില്ല. പിയേഴ്സ് (Peer's) സ്കൂളിൽ (ഇപ്പോൾ ഗോകുഷുയിൻ സർവ്വകലാശാല) ആയിരുന്നു വിദ്യാഭ്യാസം. പാശ്ചാത്യ വിദ്യാഭ്യാസത്തോടൊപ്പം ജാപ്പനീസ്, ചൈനീസ് ക്ലാസ്സിക്കുകളും പഠിച്ചു. എട്ടുവർഷത്തെ ഔപചാരിക വിദ്യാഭ്യാസത്തിനുശേഷം പ്രത്യേക ട്യൂട്ടർമാരുടെ കീഴിലായിരുന്നു പഠനം. ഇക്കൂട്ടത്തിൽ ഫ്രാൻസ്കാരും ഇംഗ്ലീഷുകാരും അമേരിക്കക്കാരും ഉൾപ്പെട്ടിരുന്നു.

## അധികാരത്തിലേറി

മെയ്ജി ചക്രവർത്തിയുടെ മൂത്ത രണ്ട് പുത്രന്മാർ മരണമട ഞ്ഞതിനെത്തുടർന്ന് യോഷിഹിതോയെ 1889-ൽ ഭാവി ചക്രവർ ത്തിയായി നിയോഗിച്ചിരുന്നു. 1900-ൽ *സദാകോ* രാജകുമാരിയെ ഇദ്ദേഹം വിവാഹം കഴിച്ചു. പിതാവിന്റെ മരണത്തെത്തുടർന്ന് 1912 ജൂലൈ 30-ന് ഇദ്ദേഹം അധികാരത്തിലേറി. മെയ്ജി കാലഘട്ടത്തു തുടങ്ങിവച്ച ആധുനികവത്കരണവും പാശ്ചാത്യവത്കരണവും ഇദ്ദേഹത്തിന്റെ കാലത്തും തുടർന്നു. ആഭ്യന്തര രംഗത്ത് പാർലമെന്ററി പ്രവർത്തനങ്ങളുടെ വിപുലീകരണം ഇക്കാലത്തുണ്ടായി. ഇദ്ദേഹം പിതാവിനെപ്പോലെ രാഷ്ട്രീയ കാര്യങ്ങളിൽ സജീവമായിരുന്നില്ല. അനാരോഗ്യം നിമിത്തം 1921 മുതൽ ഭരണകാര്യങ്ങളിൽനിന്നു വിട്ടുനിന്നു. തുടർന്ന് ഇദ്ദേഹത്തിന്റെ മരണം വരെ പുത്രൻ ഹിരോഹിതോ റീജന്റായി ഭരണം നടത്തി. 1926 ഡിസംബർ 25-ന് ഇദ്ദേഹം മരണമടഞ്ഞു.

## പുറത്തേക്കുള്ള കണ്ണികൾ
*http://www.jref.com/japan/history/biographies/taisho_emperor_yoshihito.shtml
*http://www.britannica.com/EBchecked/topic/580887/Taisho
*http://www.lakelandschools.us/lh/modonnell/virtualjapan/Taisho.htm
*http://madmonarchist.blogspot.in/2012/06/monarch-profile-taisho-emperor-of-japan.html

വർഗ്ഗം:1879-ൽ ജനിച്ചവർ
വർഗ്ഗം: 1926-ൽ മരിച്ചവർ
വർഗ്ഗം:ഓഗസ്റ്റ് 31-ന് ജനിച്ചവർ
വർഗ്ഗം:ഡിസംബർ 25-ന് മരിച്ചവർ

വർഗ്ഗം:ജപ്പാനിലെ ചക്രവർത്തിമാർ
പുന്നപ്പൈൻ

35 മീറ്ററോളം ഉയരത്തിൽ വളരുന്ന വന്മരമാണ് **പുന്നപ്പൈൻ**. . **മലമ്പുന്ന, പുന്നപ്പ, കാട്ടുപുന്ന** എന്നെല്ലാം അറിയപ്പെടുന്നു. പത്തേമാരിക്ക് പായ്മരമായി പണ്ട് ഈ മരം ഉപയോഗിച്ചിരുന്നു. പുന്നമരത്തോട് നല്ല സാമ്യമുണ്ട്. ഇതിന്റെ കുരുവിൽ നിന്നും എണ്ണ എടുക്കാം. ഭാരവും ഈടുമുള്ള തടിക്ക് നല്ല കടുപ്പവുമുണ്ട്. പശ്ചിമഘട്ടത്തിൽ ധാരാളമായി വളരുന്നുണ്ട്. കായ ഭക്ഷ്യയോഗ്യമാണെന്ന് ഇവിടെ  കാണുന്നു. കാട്ടുപുന്ന ഏഷ്യയിലെ പല രാജ്യങ്ങളിലും കണ്ടുവരുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* പുന്നപ്പൈനിന്റെ കുരുവിൽനിന്നും വേർതിരിച്ചെടുത്ത സംയുക്തങ്ങളെപ്പറ്റി
* വിത്തിൽ നിന്നും വേർതിരിച്ചെടുത്ത 3 ആസിഡുകളെപ്പറ്റി 
* http://europepmc.org/abstract/CBA/599797/reload=0;jsessionid=nqpFMoMBOkRYzq0nj95R.4

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കാലോഫില്ലേസീ
വർഗ്ഗം:കേരളത്തിലെ സസ്യജാലം
പൂതംകൊല്ലി

പശ്ചിമഘട്ടത്തിൽ മുഖ്യമായി തെക്കൻ കർണ്ണാടകത്തിൽ കാണുന്ന 30 മീറ്ററോളം ഉയരം വയ്ക്കുന്ന ഒരു വൻവൃക്ഷമാണ് **പൂതംകൊല്ലി** അഥവാ *വയില* അല്ലെങ്കിൽ *വയല*. നിത്യഹരിതവൃക്ഷമാണ്. നീർവാർച്ചയുള്ള എക്കൽമണ്ണാണ് പ്രിയം. കൂട്ടമായി വളരുന്നു. തടിക്ക് നല്ല ഭാരവും ഉറപ്പുമുണ്ട്. വിത്തിന് ജീവനക്ഷമത കുറവായതിനാൽ വംശവർദ്ധന കുറവാണ്. ഗർഭനിരോധനമാർഗ്ഗമായി വേര് ഉപയോഗിക്കുന്നു. പൂതംകൊല്ലിയുമായി നല്ല സാമ്യമുള്ള ഒരു വൃക്ഷമാണ് പുളിവയില.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* മരത്തെപ്പറ്റിയുള്ള വിവരണം
* കാണുന്ന ഇടങ്ങൾ
* മറ്റു പേരുകൾ 

വർഗ്ഗം:വൃക്ഷങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
ഇ.എം.എസ്. ഭവനപദ്ധതി

കേരളത്തിലെ ഭവനരഹിതരായ പാവപ്പെട്ട ആളുകൾക്ക് തദ്ദേശ സ്വയംഭരണ സ്ഥാനങ്ങളുടെ ധനസഹായത്തോടെ വീടുകൾ നിർമ്മിച്ചുനൽകുന്നതിനുള്ള പദ്ധതിയാണ് **ഇ.​എം.എസ്. സമ്പൂർണ്ണ ഭവനപദ്ധതി**.

അഞ്ചുലക്ഷത്തോളം ഭവനരഹിത കുടുംബങ്ങൾ കേരളത്തിലുണ്ടെന്നാണ് 2008-ലെ കണക്ക്. രണ്ടുലക്ഷത്തോളം ഭൂരഹിത ഭവനരഹിതരുമുണ്ട്.  കേരളത്തിന്റെ മുൻമുഖ്യമന്ത്രിയായിരുന്ന ഇ.എം.എസ്. നമ്പൂതിരിപ്പാടിന്റെ പേരിൽ, അദ്ദേഹത്തിന്റെ പത്താം ചരമവാർഷികത്തിൽ 2008 മാർച്ച് 19 ന്, തൃശ്ശൂർ ജില്ലയിലെ കൊടകരയിൽ ആരംഭിച്ച പദ്ധതി ഔപചാരികമായി ഉദ്ഘാടനം ചെയ്തത്, അന്നത്തെ മുഖ്യമന്ത്രി വി.എസ്. അച്യുതാനന്ദനാണ്. ഗുണഭോക്തൃവിഹിതം പൂർണ്ണമായും സൌജന്യമായ ഈ പദ്ധതിയിൽ സഹകരസ്ഥാപനങ്ങളിൽ നിന്നുമുള്ള വായ്പ ഉപയോഗിച്ച് തദ്ദേശ സ്വയംഭരണ സ്ഥാപനങ്ങളാണ് ദാരിദ്ര്യ രേഖയ്കുതാഴെയുള്ള കുടുംബങ്ങൾക്ക് വീട് നിർമ്മിക്കാനാവശ്യമായ ധനസഹായം നൽകുന്നത്. ലക്ഷം വീടുപദ്ധതിയിൽ ഉൾപ്പെടുത്തി നിർമിച്ച വീടുകളുടെ അറ്റകുറ്റപ്പണിയും ഇതിൽ ലക്ഷ്യമിടുന്നുണ്ട്. 
## അവലംബം


വർഗ്ഗം:കേരള സർക്കാറിന്റെ പദ്ധതികൾ
പൂവൻകാര

കേരളം, തമിഴ്‌നാട്, ശ്രീലങ്ക, മ്യാന്മർ, ആന്തമാൻ എന്നിവിടങ്ങളിൽ കണ്ടുവരുന്ന മുള്ളുകളുള്ള ചെറുമരമാണ് **പൂവൻകാര**.. Divine Jasmine  എന്നറിയപ്പെടുന്നു. 10 മീറ്ററോളം വളരും. കായ ഭക്ഷ്യയോഗ്യമാണ്. കായകൾക്ക് പേരയ്ക്കയോളം വലിപ്പം ഉണ്ടാവും.
## രസാദി ഗുണങ്ങൾ
രസം			:അമ്ലം, മധുരം

ഗുണം		:ഗുരു, സ്നിഗ്ധം

വീര്യം			:ഉഷ്ണം

വിപാകം		:അമ്ലം

## ഔഷധയോഗ്യ ഭാഗം
ഫലം, ഇല, തൊലി

## അവലംബം

## പുറത്തേക്കുള്ള കണ്ണികൾ
* http://www.sciencedirect.com/science/article/pii/0031942289800548 വേർതിരിച്ചെടുത്ത രാസസംയുക്തങ്ങളെപ്പറ്റി
* http://www.floracafe.com/Search_PhotoDetails.aspx?Photo=Top&Id=2126
* http://www.flowersofindia.net/catalog/slides/Divine%20Jasmine.html പൂക്കളുടെ ചിത്രങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വിഭാഗം: ഫലവൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
സമകാലീന വാസ്തുവിദ്യ

വാസ്തുവിദ്യയിൽ ഈ കാലഘട്ടത്തിൽ സന്നിഹിതമായിട്ടുള്ള പ്രവണതകളേയും പുതിയ ശൈലികളേയുമാണ് **സമകാലീന വാസ്തുവിദ്യ (Contemporary architecture)** അർത്ഥമാക്കുന്നത്. ഇരുപത്തിഒന്നാം നൂറ്റാണ്ടിന്റെ വാസ്തുവിദ്യ എന്ന അപരനാമവും ഇതിനുണ്ട്. സമകാലീന വാസ്തുവിദ്യയെ ഒരൊറ്റ ശാഖയായ് കണക്കാക്കാൻ സാധ്യമല്ല. അനേകം ശാഖകളുള്ള വാസ്തുകലാ പ്രസ്ഥാനമാണ് സമകാലീന വാസ്തുവിദ്യ.

## സമകാലീന വാസ്തുവിദ്യയിൽ ഉൾപ്പെടുന്ന വിഷയങ്ങൾ
*Blobitecture
*Computer aided design
*നിരൂപ പ്രാദേശികതാവാദം
*ഡിജിറ്റൽ വാസ്തുവിദ്യ
*Digital morphogenesis
*അപനിർമ്മാണവാദം
*സുസ്ഥിര വാസ്തുവിദ്യ
*ഭവിഷ്യവാദ വാസ്തുവിദ്യ
*അത്യാധുനിക വാസ്തുവിദ്യ
*ആധുനിക വാസ്തുവിദ്യ
*Neomodern architecture
*കൗതുക വാസ്തുവിദ്യ
*ഉത്തരാധുനികത
*ആശയാധിഷ്ഠിത വാസ്തുവിദ്യ
*Neoclassical architecture|Neoclassicism
*നാനോ ആർക്കിടെക്ചർ

## ചിത്രശാല

File:OperaHouse0003.jpg|സിഡ്നിയിലെ ഓപ്പെറാ ഹൗസ്
File:National_Grand_Theatre.jpg|ചൈനയിലെ നാഷണൽ ഗ്രാൻഡ് തിയറ്റർ
File:Guggenheim-bilbao-jan05.jpg|സ്പെയിനിലെ ഗൂഗ്ഗൻഹൈം സംഗ്രഹാലയം
File:Riverside Museum rear view.JPG| റിവർസൈഡ് മ്യൂസിയം, ഗ്ലാസ്ഗൗ, ബ്രിട്ടൺ
File:Auditorio de Tenerife Pano.jpg|ഓഡിറ്റോറിയോ ഡെ റ്റെനേറിഫേ.
File:30_St_Mary_Axe_from_Leadenhall_Street.jpg|30 സെൻ മേരീസ് ആക്സ്, ലണ്ടൻ
File:Kochi city -the night view of beautiful Vyttila Mob Hub.jpg|വൈറ്റില മൊബിലിറ്റി ഹബ്,കൊച്ചി
File:Biosphère Montréal CA.jpg|മോണ്ട്രിയൽ ബയോസ്ഫിയർ
File:Case danzanti.jpg|നൃത്തം ചെയ്യുന്ന മന്ദിരം(Dancing House) ,പ്രേഗ്
File:Cctv 2009.jpg|സി സി റ്റി വി ആസ്ഥാനമന്ദിരം,ബീജിംഗ്, ചൈന 


## പുറത്തേക്കുള്ള കണ്ണികൾ

വർഗ്ഗം:ആധുനിക വാസ്തുവിദ്യ
മെസ്സിയർ 6

വൃശ്ചികം രാശിയിലെ ഒരു തുറന്ന താരവ്യൂഹമാണ് **മെസ്സിയർ 6** (**M6**) അഥവാ **NGC 6405**. ചിത്രശലഭത്തിന്റെ ആകൃതിയോട് ചെറിയ സാമ്യം തോന്നുന്നതിനാൽ ബട്ടർഫ്ലൈ ക്ലസ്റ്റർ എന്നും ഇതിന് പേരുണ്ട്. 1654-ൽ ജിയോവന്നി ബാറ്റിസ്റ്റ ഹൊഡിയേർണ ആണ് ആദ്യമായി ഈ താരവ്യൂഹത്തെ നിരീക്ഷിച്ച് രേഖപ്പെടുത്തിയത്. എന്നാൽ ഒന്നാം നൂറ്റാണ്ടിൽ ഇതിന്റെ അയലത്തുള്ള താരവ്യൂഹമായ മെസ്സിയർ 7 നെ നിരീക്ഷിച്ച ടോളമി ഇതിനെയും നഗ്നനേത്രങ്ങൾ കൊണ്ട് കണ്ടിട്ടുണ്ടാകാമെന്ന് റോബർട്ട് ബേൺഹാം ജൂനിയർ അഭിപ്രായപ്പെട്ടിട്ടുണ്ട്. 1764-ൽ ചാൾസ് മെസ്സിയർ തന്റെ പട്ടികയിൽ ഇതിനെ ആറാമത്തെ അംഗമായി ചേർത്തു. ഇരുപതാം നൂറ്റാണ്ടിൽ മാത്രമാണ് M6 നെക്കുറിച്ചുള്ള പല വിവരങ്ങളും മനസ്സിലാക്കാനായത്.

## സവിശേഷതകൾ
M6 ന്റെ ദൃശ്യകാന്തിമാനം 4.2 ആണ്. ഇതിലെ പ്രഭയേറിയ നക്ഷത്രങ്ങളധികവും ചൂടുള്ള നീല B ടൈപ്പ് നക്ഷത്രങ്ങളാണ്. എന്നാൽ ഏറ്റവും പ്രകാശമേറിയ നക്ഷത്രമായ BM Scorpii ഒരു K ടൈപ്പ് നക്ഷത്രമാണ്. ഇത് ഒരു ചരനക്ഷത്രമാണ്, ഇതിന്റെ ദൃശ്യകാന്തിമാനം 5.5 മുതൽ 7.0 വരെ വ്യത്യാസപ്പെടും. M6 ലേക്കുള്ള ദൂരത്തിന്റെ അനുമാനങ്ങൾ മാറിക്കൊണ്ടിരിക്കുന്നു, ഏതാണ്ട് 1.6 kly ആണീ ദൂരം. ഇതിൽ നിന്ന് താരവ്യൂഹത്തിന്റെ വലിപ്പം 12 ly ആണെന്ന് മനസ്സിലാക്കാം.

300px|ലഘുചിത്രം|നടുവിൽ|M6 ന്റെ സ്ഥാനം
## അവലംബം

വർഗ്ഗം:വൃശ്ചികം (നക്ഷത്രരാശി)
വർഗ്ഗം:തുറന്ന താരവ്യൂഹങ്ങൾ
വർഗ്ഗം:മെസ്സിയർ വസ്തുക്കൾ
ത്രയംബകേശ്വർ ക്ഷേത്രം

മഹാരാഷ്ട്രയിലെ നാസിക്കിൽ സ്ഥിതിചെയ്യുന്ന ഒരു ജ്യോതിർലിംഗ ക്ഷേത്രമാണ് **ത്രയംബകേശ്വർ** (സംസ്കൃതം:त्र्यंबकेश्वर). ഇന്ത്യൻ ഉപഭൂഖണ്ഡത്തിലെ ഏറ്റവും ദൈർഘ്യമേറിയ നദിയായ ഗോദാവരിയുടെ ഉദ്ഭവസ്ഥാനത്താണ് ഈ ശിവക്ഷേത്രം സ്ഥിതിചെയ്യുന്നത്. 

ഒരിക്കൽ ദക്ഷിണഭാരതത്തിൽ അതികഠിനമായ വരൾച്ച അനുഭവപ്പെടുകയുണ്ടായ്. വരൾച്ചയിൽനിന്നും ജീവജാലങ്ങളെ രക്ഷിക്കാനായ് ഗൗതമ ഋഷി ഭഗവാൻ ശിവനെ ആരാധിക്കാനാരംഭിച്ചു. ഗൗതമനിൽ പ്രസീതനായ ശിവൻ പ്രത്യക്ഷപ്പെടുകയും ദക്ഷിണ ഭാരതത്തെ വരൾച്ചയിൽനിന്നും രക്ഷിക്കാൻ ഗോദാവരിനദിയെ സൃഷ്ടിച്ചു എന്നുമാണ് ഐതിഹ്യം. ഗൗതമന്റെ പ്രാർഥന മാനിച്ച് ശിവ ഭഗവാൻ ഗോദാവരീ നദിയുടെ ഉദ്ഭവസ്ഥാനത്ത് ജ്യോതിർലിംഗ സ്വരൂപത്തിൽ അധിവസിച്ചു. ഇതാണ് ത്രയംബകേശ്വര ജ്യോതിർലിംഗം

## പ്രത്യേകതകൾ
ത്രയംബകേശ്വർ ക്ഷേത്രത്തിനകത്ത് മൂന്ന് ശിവലിംഗങ്ങളുണ്ട്. ഇവ മൂന്നിലുമായ് ബ്രഹ്മാ വിഷ്ണു മഹേശ്വരന്മാർ നിവസിക്കുന്നു. ത്രിമൂർത്തികൾ മൂന്നുപേരും നിവസിക്കുന്ന ജ്യോതിർലിംഗം എന്നതാണ് ത്രയംബകേശ്വർ ക്ഷേത്രത്തിന്റെ ഏറ്റവും വലിയ പ്രത്യേകത.

## വാസ്തുവിദ്യ
കരിങ്കല്ലിൽ തീർത്തിരിക്കുന്ന ത്രയംബകേശ്വര ക്ഷേത്രം മറാത്താ ഹൈന്ദവ വാസ്തുവിദ്യയുടെ ഒരു ഉത്തമ ഉദാഹരണമാണ്. നാം ഇന്നുകാണുന്ന ക്ഷേത്രത്തിന്റെ നിർമ്മാണത്തിനുപയോഗിച്ചിരിക്കുന്ന വാസ്തുശൈലി ഹേമാത്പന്തി എന്നും അറിയപ്പെടുന്നു നാസികിലെ ബ്രഹ്മഗിരിക്കുന്നുകളുടെ താഴ്വരാപ്രദേശത്താണ് ഈ ക്ഷേത്രത്തിന്റെ സ്ഥാനം. ദേവന്മാർ, മൃഗങ്ങൾ, യക്ഷർ തുടങ്ങിയവരുടെ ശില്പങ്ങൾ കൊണ്ട് ക്ഷേത്രം അലങ്കരിച്ചിരിക്കുന്നു.സമചതുരാകൃതിയിലുള്ള ഗർഭഗൃഹത്തിനു മുകളിലായ് ഉയരമുള്ള ശിഖരം സ്ഥിതിചെയ്യുന്നു. അതിനുമുകളിലായ് ഒരു സുവർണ്ണകലശവുമുണ്ട്.

## അവലംബം

വർഗ്ഗം:ജ്യോതിർലിംഗങ്ങൾ
വർഗ്ഗം:മഹാരാഷ്ട്രയിലെ ക്ഷേത്രങ്ങൾ
ആനന്ദ് ശങ്കർ മാധവൻ

ഹിന്ദി കവികളിൽ പ്രശസ്തനാണ് മലയാളിയായ **ആനന്ദ് ശങ്കർ മാധവൻ**. 1914ൽ മാവേലിക്കരയിൽ ജനിച്ചു. ജീവിതം മുഴുവൻ സാമൂഹ്യ സേവനത്തിനുപയോഗിച്ച ഗാന്ധിയൻ. അനാമന്ത്രിത് മെഹ്മാൻ, ബിഖരെ ഹീരെ, ആരതി, ഉപനിഷദ് സാരെ, ശ്രേഷ്ഠ് സാധനാ കി ഭൂമിക എന്നിവ കൃതികൾ.

## പുറത്തേക്കുള്ള കണ്ണി
*ആനന്ദ് ശങ്കർ മാധവന്റെ കൃതികൾ
## അവലംബം


വർഗ്ഗം:ഹിന്ദി കവികൾ
ബാൽസ

30 മീറ്റർ ഉയരം വയ്ക്കുന്ന വേഗം വളരുന്ന ഭാരം കുറഞ്ഞ മരമാണ് **ബാൽസ**. തെക്കൻ അമേരിക്കൻ സ്വദേശി. . 30-40 വർഷത്തിനപ്പുറം വളരാറില്ല. മുറിച്ച കാടുകളിലും തരിശുകിടക്കുന്ന സ്ഥലത്തുമെല്ലാം വേഗം തനിയെ വളർന്ന് പടരാനുള്ള കഴിവുണ്ട്. തടിക്ക് തീരെ സാന്ദ്രത കുറവാണ്, കോർക്കിനേക്കാൾ കുറവ്. വൈകുന്നേരം വിരിയുന്ന പൂക്കൾ രാത്രിമുഴുവൻ വിരിഞ്ഞ്  നിൽക്കും. പൂവിൽ നിറയെ തേൻ ഉണ്ടാവും. മൂന്നുനാലു വർഷമാവുമ്പോഴേക്കും വിത്തുകൾ ഉണ്ടാവും . പരാഗണം നടത്തുന്നത് ചില സസ്തനികളാണ് . സ്വാതന്ത്ര്യത്തിനു ശേഷമാണ് ഇന്ത്യയിലെത്തിയതെന്നു കരുതുന്നു. റ്റവും ഭാരം കുറഞ്ഞ തടികളിൽ ഒന്നാണ് ബാൽസ. ഈടും ഉറപ്പും തീരെയില്ല. രണ്ടാം ലോകമഹായുദ്ധത്തിൽ ബ്രിട്ടീഷുകാർ ഉപയോഗിച്ച de Havilland Mosquito -ന്റെ പല ഭാഗങ്ങളും ബാൽസ കൊണ്ടുണ്ടാക്കിയതായിരുന്നു.

## അവലംബം

## പുറത്തേക്കുള്ള കണ്ണികൾ
* http://www.worldagroforestrycentre.org/sea/products/afdbases/af/asp/SpeciesInfo.asp?SpID=18161  കൂടുതൽ വിവരങ്ങൾ

വർഗ്ഗം:വൃക്ഷങ്ങൾ
വർഗ്ഗം:മാൽവേസീ
ഹാജി അലി ദർഗ

പതിനഞ്ചാം നൂറ്റാണ്ടിൽ ജീവിച്ച സൂഫിവര്യൻ പീർ ഹാജി അലി ഷാ ബുഖാരിയുടെ ശവകുടീരം സ്ഥിതിചെയ്യുന്ന സ്ഥലമാണ് **ഹാജി അലി ദർഗ**(, , , ). അറേബ്യൻ കടലിൽ 500 അടി ഉള്ളിലേക്കുമാറി വർളി തീരത്താണ് ദർഗ.
## ചരിത്രം
കടലിൽ സ്ഥിതി ചെയ്യുന്ന ഏഷ്യയിലെ ഏക ദർഗയാണ് ഹാജി അലി. പതിനഞ്ചാം നൂറ്റാണ്ടിൽ ലോകം ചുറ്റിക്കറങ്ങിയ ശേഷം മുംബൈയിൽ താമസമാക്കിയ പീർ ഹാജി അലി ഷാ ബുഖാരിയുടെ ദർഗയുടെ നിർമ്മാണം 1431-ലാണ് പൂർത്തിയായത്. വ്യാഴം, വെള്ളി ദിവസങ്ങളിൽ ദർഗയിൽ നടക്കുന്ന പ്രത്യേക പ്രാർത്ഥനകളിൽ പങ്കെടുക്കാൻ അര ലക്ഷത്തിലധികം വിശ്വാസികൾ എത്താറുണ്ട്.

## ഘടന
## പുനരുദ്ധാരണ പ്രവർത്തനങ്ങൾ
## വിവാദം
2012 ൽ ദർഗയ്ക്കുള്ളിൽ സ്ത്രീകളുടെ പ്രവേശനം ട്രസ്റ്റ് നിഷേധിച്ചു. മതമൗലികവാദികളുടെ സമ്മർദത്തിന് വഴങ്ങിയാണ് ട്രസ്റ്റ് ഈ തീരുമാനം കൈക്കൊണ്ടിരിക്കുന്നതെന്ന് വിമർശനമുയർന്നിരുന്നു.
## അവലംബം

## അധിക വായനയ്ക്ക്
* History of Pir Haji Ali Shah Bukhari (R.A.)
* *Haji Ali to be razed, rebuilt*, Manoj R Nair, pg 1, ''Mumbai Mirror; Sunday, August 28, 2005.
* Haji Ali Dargah, Muslim Pilgrimage 
* Haji Ali Mosque, Pilgrimage-India.com
* Will 400-yr-old Haji Ali dargah become Mumbai’s own Taj? 
* Haji Ali Dargah to rise again in Makrana marble 
* HAJI ALI DARGAH, History and Structure
## പുറം കണ്ണികൾ
* Official website of Haji Ali Dargah Trust, Mumbai.

വർഗ്ഗം:ഇന്ത്യയിലെ മുസ്ലീം പള്ളികൾ
വർഗ്ഗം:മുംബൈയിലെ ആരാധനാലയങ്ങൾ
ധ്രുവനക്ഷത്രം

ഭൂമിയുടെ അച്ചുതണ്ടിന്റെ ഏകദേശദിശയിൽ സ്ഥിതിചെയ്യുന്നതിനാൽ ഭ്രമണത്തിനനുസരിച്ച് സ്ഥാനം മാറാത്ത നക്ഷത്രമാണ് **ധ്രുവനക്ഷത്രം**.സ്ഥിരമായി ഒരേ സ്ഥാനത്തുതന്നെ കാണപ്പെടുന്നതിനാൽ ഇവ ദിക്കുകൾ കണ്ടെത്താൻ സഹായിക്കുന്നു. ലഘുബാലു നക്ഷത്രരാശിയിൽ സ്ഥിതിചെയ്യുന്നതും പ്രഭയേറിയതുമായ പൊളാരിസ് നക്ഷത്രം  നിലവിൽ ഉത്തരധ്രുവത്തിന് വളരെ സമീപത്തായതിനാൽ (88° 58' അക്ഷാംശത്തിൽ) ഇതിനെ ഉത്തരധ്രുവനക്ഷത്രമായി കണക്കാക്കുന്നു. സാധാരണഗതിയിൽ ധ്രുവനക്ഷത്രം എന്നതുകൊണ്ട് ഈ നക്ഷത്രത്തെയാണ് സൂചിപ്പിക്കുന്നത്. ഇതിന് സമാനമായി പ്രഭയേറിയ ദക്ഷിണധ്രുവനക്ഷത്രങ്ങളില്ല. 

ധ്രുവനക്ഷത്രത്തിനു നേരേ താഴെ ചക്രവാളത്തിൽ കാണപ്പെടുന്ന ബിന്ദു നിരീക്ഷകന്റെ ഉത്തരദിശ സൂചിപ്പിക്കുന്നു. ഭൂമിയുടെ സ്വയം ഭ്രമണംമൂലം ഉത്തരധ്രുവത്തിലെ മറ്റു നക്ഷത്രങ്ങൾ (സപ്തർഷികളും മറ്റും) ധ്രുവനക്ഷത്രത്തെ ചുറ്റിസഞ്ചരിക്കുന്നതുപോലെ കാണപ്പെടും.

കേരളത്തിലെ പരമ്പരാഗത മൽസ്യതൊഴിലാളികളുടെ ഇടയിൽ **കൗ** എന്നും ഈ നക്ഷത്രത്തിനൊരു വിളിപ്പേരുണ്ട്

## ഭാരതീയ ഐതിഹ്യം
ധ്രുവനക്ഷത്രത്തെ സംബന്ധിച്ച് ഭാരതീയമായ ഒരു ഐതിഹ്യം നിലവിലുണ്ട്. ഉഗ്രതപസ്സുചെയ്ത ധ്രുവൻ എന്ന രാജകുമാരനിൽ സംപ്രീതനായ മഹാവിഷ്ണു ധ്രുവനെ ആകാശത്തിൽ അഗ്രഗണ്യമായ സ്ഥാനത്തിരുത്തിയെന്നും മറ്റു നക്ഷത്രങ്ങളെല്ലാം ധ്രുവനെ ചുറ്റിക്കൊണ്ടിരിക്കണമെന്ന് അനുശാസിച്ചു എന്നുമാണ് ഈ ഐതിഹ്യം.

## പുരസ്സരണവും ധ്രുവനക്ഷത്രവും
ഭൂമിയുടെ പരിക്രമണാക്ഷത്തിനുചുറ്റും ഭ്രമണാക്ഷം അയനം അഥവാ പുരസ്സരണം ചെയ്യുന്നതിനാൽ ഒരേ നക്ഷത്രത്തിനു നേരേ ആയിരിക്കില്ല എപ്പോഴും ഭൂമിയുടെ അക്ഷം ചൂണ്ടിനില്ക്കുന്നത്. അതിനാൽ, ഒരേ നക്ഷത്രമായിരിക്കില്ല എല്ലാക്കാലത്തും ധ്രുവനക്ഷത്രമായി കാണപ്പെടുന്നത്. അയനത്തിന്റെ ഫലമായി ഭൗമ അക്ഷത്തിന്റെ അഗ്രം ആകാശത്തിൽ ഒരു സാങ്കല്പിക വൃത്തം സൃഷ്ടിക്കുന്നു. ഈ അഗ്രത്തിന് ഒരു വൃത്തപഥം പൂർത്തിയാക്കാൻ ഏതാണ്ട് 25,800 വർഷം വേണ്ടിവരും. ഇക്കാരണത്താൽ ഭൂമിയുടെ ഉത്തരധ്രുവത്തിനു മുകളിലായി, ഈ വൃത്തപഥത്തിലോ അടുത്തോ ഉള്ള ദീപ്തിയാർന്ന നക്ഷത്രങ്ങളെ ഓരോ കാലത്തും ധ്രുവനക്ഷത്രമായിപരിഗണിക്കുന്നു. ദീർഘകാലം ധ്രുവസ്ഥാനത്തിനടുത്ത് പ്രഭയേറിയ നക്ഷത്രങ്ങളൊന്നും ഇല്ലാത്ത അവസ്ഥയും ഉണ്ടാകും.

ധ്രുവനക്ഷത്രങ്ങളെക്കുറിച്ച് ലഭ്യമായ അറിവുകളനുസരിച്ച്, വ്യാളം രാശിയിലെ തുബൻ (α -Draconis) ആയിരുന്നു ബി.സി. 2500-ൽ ധ്രുവനക്ഷത്രം. ക്രിസ്തുവർഷാരംഭത്തിൽ ധ്രുവസ്ഥാനത്തു നിന്നത് ലഘുബാലു ഗണത്തിലെ കൊക്കാബ് എന്ന നക്ഷത്രമായിരുന്നു. ഇതേ ഗണത്തിലെ പൊളാരിസ് ആണ് ഇപ്പോഴത്തെ ധ്രുവനക്ഷത്രം. ഏതാണ്ട് 2100-ാമാണ്ട് വരെ പൊളാരിസ് നമ്മുടെ ധ്രുവനക്ഷത്രമായി തുടരും, 25,800 വർഷങ്ങൾക്കുശേഷം വീണ്ടും പൊളാരിസിന്റെ സ്ഥാനം ഭൂമിയുടെ അക്ഷത്തിനു നേരേ വരികയും അതു ധ്രുവനക്ഷത്രമായി മാറുകയും ചെയ്യും. ഇതിനിടെ സുമാർ 5,000 വർഷം കഴിഞ്ഞ് കൈകവസ് രാശിയിലെ അൽഡെറാമിൻ (α Cephei) നക്ഷത്രവും എ.ഡി. 12,000-ൽ അയംഗിതി രാശിയിലെ അഭിജിത് (Vega) നക്ഷത്രവും ധ്രുവസ്ഥാനത്തു വരുമെന്നു കണക്കാക്കപ്പെടുന്നു.

## പ്രാധാന്യം
പ്രാചീനകാലം മുതൽത്തന്നെ ശാസ്ത്രജ്ഞർ ധ്രുവനക്ഷത്രത്തിന് ഏറെ പ്രാധാന്യം നല്കിയിരുന്നു. ഭൂമിശാസ്ത്രപഠനങ്ങളും നാവികയാത്രകളും ഈ നക്ഷത്രത്തെ ആശ്രയിച്ചു നടത്തിയിരുന്നു. നാവികർ ദിശ മനസ്സിലാക്കുന്നതിനും അക്ഷാംശം നിർണയിക്കുന്നതിനും ഈ നക്ഷത്രത്തെയാണ് ആശ്രയിച്ചത്. 

## അവലംബം

വർഗ്ഗം:നക്ഷത്രങ്ങൾ
പൊളാരിസ്

നിലവിലെ ഉത്തരധ്രുവനക്ഷത്രമാണ് ലഘുബാലു നക്ഷത്രരാശിയിൽ സ്ഥിതിചെയ്യുന്ന **പൊളാരിസ്**.

## സവിശേഷതകൾ
പൊലാരിസ് ഒരു സെഫീഡ് ചരനക്ഷത്രമാണ്. നാലുദിവസം കൂടുമ്പോൾ പൊളാരിസിന്റെ പ്രകാശമാനത്തിൽ കൃത്യമായി ആവർത്തിക്കപ്പെടുന്ന വ്യതിയാനമുണ്ടാകുന്നു. ദൃശ്യകാന്തിമാനം 2 ഉള്ള ഇതിന്റെ ദീപ്തി സൂര്യന്റെ ദീപ്തിയുടെ 1,500 മടങ്ങ് വരും. F8 സ്പെക്ട്രൽ വിഭാഗത്തിൽപ്പെടുന്ന, ഒരു അതിഭീമനക്ഷത്രമാണിത്. ഭൂമിയിൽനിന്ന് ഏതാണ്ട് 420 പ്രകാശവർഷം അകലെയാണ് പൊളാരിസ് സ്ഥിതിചെയ്യുന്നത്. ഉപരിതല താപനില ഉദ്ദേശം 6,500°.

## നിരീക്ഷണം
പൊളാരിസിന്റെ സ്ഥാനം നേരിട്ടുകാണാൻ കഴിയാത്തപ്പോൾ പ്പോലും മറ്റു ചില നക്ഷത്രഗണങ്ങളെ അഥവാ രാശികളെ നിരീക്ഷിച്ച് അതിന്റെ സ്ഥാനം മനസ്സിലാക്കാവുന്നതാണ്. സപ്തർഷിമണ്ഡലത്തിലെ ചൂണ്ടു നക്ഷത്രങ്ങളായ ദുഭെ, മെരാക് എന്നിവയിലൂടെ കടന്നുപോകുന്ന സാങ്കല്പിക നേർരേഖ പൊളാരിസിൽ ചെന്നെത്തും. ശബരൻ ഗണത്തിലെ വാളും ബെൽറ്റിലെ മധ്യതാരവും തലയും ചേർത്ത് വടക്കോട്ടു നീട്ടി വരച്ചാലും ധ്രുവനിലെത്തും. ലഘുബാലു നക്ഷത്രരാശിയിലെ ഏറ്റവും ദീപ്തിയുള്ള നക്ഷത്രമാണ് പൊളാരിസ്. കാന്തങ്ങൾ, കോമ്പസ് തുടങ്ങിയവയുടെ സഹായത്താലും ഉത്തരധ്രുവത്ത്ന്റെയും അതുവഴി ധ്രുവനക്ഷത്രത്തിന്റെയും സ്ഥാനം മനസ്സിലാക്കാം.

വർഗ്ഗം:ലഘുബാലു (നക്ഷത്രരാശി)
വർഗ്ഗം:അതിഭീമനക്ഷത്രങ്ങൾ
വർഗ്ഗം:സെഫീഡ് ചരനക്ഷത്രങ്ങൾ
എൻ.ഇ. വിശ്വനാഥ അയ്യർ

പാലക്കാട്ട് ജനിച്ച പ്രസിദ്ധ ഹിന്ദി സാഹിത്യകാരനാണ് **ഡോക്ടർ എൻ.ഇ. വിശ്വനാഥ അയ്യർ**. മൗലിക രചനകളോടൊപ്പം ഒട്ടേറെ മലയാള കൃതികൾ ഹിന്ദിയിലേക്ക് തർജ്ജമ ചെയ്യുകയും ചെയ്തു.

## മൗലികരചനകൾ
*ശഹർ സോ രഹാഹെ
*ഫൂൽ ഔർ കാൻഡെ
*ഉഢ്താ ചാന്ദ് ഡൂബ്ത സൂരജ്
*സിഢി ഔർ സാമ്പ്
*വ്യാവഹാരിക അനുവദ്
*Sahara so raha hai 
*Ādhunika Hindī kāvya tathā Malayāma kāvya
*Kerala kī vīragāthāem̐
## തർജ്ജമകൾ
*ഭീഡ്-ആൾക്കൂട്ടം (ആനന്ദ്)
*ജഡെം- വേരുകൽ (മലയാറ്റൂർ)
*ആധീ ഖടി-അരനാഴികനേരം(പാറപ്പുറത്ത്)
*രാമരാജബഹദൂർ-രാമരാജബഹദൂർ(സി വി രാമൻപിള്ള്)
*ദവാ-മരുന്ന (പുനത്തിൽ കുഞ്ഞബ്ദുള്ള്)
*ഉജ്ജയിനി- ഉജ്ജയിനി (ഒ എൻ വി)
ഒ എൻ വി യുടെ മിക്ക കവിതകളൂം 
passage to america- ayyaappapanickar Sanderbh Bharati, April-June,1981
പെരിയാർ പുരാണം-അയ്യപ്പപണിക്കർ Bharatiya BhashaParishad, Calcutta,1980
## ലേഖനങ്ങൾ
*Comprehensive Study of the Folk Poetry in Hindi and Malayalam Literature
*Humour in Medieval Hindi and Malayalam Poetry
*Historical Dramas in Hindi with Special Reference to Harikrishna Premi
*A Study of the Technique of the Hindi Drama (Post Prasad Period)
*A Critical Study of the Influence of Gandhiji and his Teaching on Modern Hindi  Poetry

ഹിന്ദി മലയാളം തർജ്ജമയുമായി ബന്ധപ്പെട്ട ഉരുപാട് സൈദ്ധാന്തിക ലേഖനങ്ങളും രചിച്ചിട്ടുണ്ട്

## അവലംബം


വർഗ്ഗം:ഹിന്ദി സാഹിത്യകാരന്മാർ
അംജദ് ഖാൻ

**അംജദ് ഖാൻ** 1940 നവംബർ 12 മുംബൈ ജനിച്ചു ഇതിഹാസ നടൻ ജയന്തിന്റെ മകനായ അംജദ് ഖാൻ 1951ൽ  നാസ്നീൻ എന്ന ചിത്രത്തിലൂടെ സിനിമയിലെത്തി. അബ് ദില്ലി ദുർ നഹി, ഹിന്ദുസ്ഥാൻ കി കസം (1957,73) എന്നീ ചിത്രങ്ങൾക്ക് ശേഷം ഹിന്ദി സിനിമയിലെ എക്കാലത്തെയും മികച്ച ചിത്രങ്ങളിൽ ഒന്നായ 'ഷോലെ'യിലെ ഗബ്ബർസിംഗ് എന്ന വില്ലൻ കഥാപാത്രം അവിസ്മരണീയമാക്കിയ അംജദ് ഖാൻ 130ഓളം സിനിമയിൽ അഭിനയിച്ചു. മലയാളത്തിൽ ഈ ലോകം ഇവിടെകുറെ മനുഷ്യർ എന്ന ചിത്രത്തിൽ അബ്ബാസ്‌ എന്ന കഥാപാത്രം ചെയ്തു 1992 ജൂലായ്‌ 27ന് അദ്ദേഹം ജീവിതത്തോട് വിടപറഞ്ഞു.
## മുൻകാലം
അംജത്ഖാൻ ബ്രിട്ടീഷ് ഇന്ത്യയിലെ മുംബൈ ജനിച്ചു. ജയന്ത് എന്ന ഇതിഹാസ നടന്റെ മകനായിരുന്നു. 1957ൽ അദ്ദേഹം അബ് ദില്ലി ദൂർ നഹി എന്ന ചിത്രത്തിൽ അഭിനയിച്ചു. മുംബൈയിലെ ബാദ്രയിലെ സെന്റ് തെരേസാസ് സ്കൂളിലായിരുന്നു വിദ്യാഭ്യാസം. പിന്നീടദ്ദേഹം ആർ. ഡി. നാഷണൽ കോളിജ് ബാദ്രയിൽ ചേർന്നു.അവിടെ അദ്ദേഹം കോളിജ് യൂണിയൻ ജനറൽ സെക്രട്ടറിയായി. 
## കലാജീവിതം
സിനിമകളിൽ അഭിനയിക്കും മുൻപ് അദ്ദേഹം ഒരു നാടക നടൻ ആയിരുന്നു. നസ്നീൻ(1951) എന്ന ചിത്രത്തിലായിരുന്നു ആദ്യ അഭിനയം. അടുത്തത് തന്റെ 17 വയസ്സിൽ അബ് ദില്ലി ദൂർ നഹി(1957) എന്ന ചിത്രത്തിൽ. അച്ഛനായ ജയന്തിന്റെ കൂടെ ചില ചെറിയ റോളുകളിൽ അദ്ദേഹം അഭിനയിച്ചു. 1973ൽ ഹിന്ദുസ്താൻ കീ കസം എന്ന സിനിമയിലായിരുന്നു അദ്ദേഹം പ്രായപൂർത്തിയായ ആൾ ആയി അഭിനയിച്ചത്. 1975ൽ അംജദ് ഖാനു ഷോലെ (ഷോലെ എന്നാൽ തീനാളങ്ങൾ)എന്ന അദ്ദേഹത്തെ ഏറ്റവും പ്രശസ്തനാക്കിയ ചിത്രത്തിൽ അഭിനയിക്കാൻ അതിന്റെ എഴുത്തുകാരനായ സലിമിൽ നിന്നും  ക്ഷണമുണ്ടായത്. ഗബ്ബാർ സിങ്ങ് എന്ന കൊള്ളക്കാരനായാണു അദ്ദേഹം ഇതിൽ അഭിനയിച്ചത്. ഈ ചിത്രത്തിൽ അഭിനയത്തിനു തയ്യാറാകാൻ  വേണ്ടി അംജത്ഖാൻ അഭിശപ്ത് ചമ്പൽ എന്ന തരുൺകുമാർ ബാദുരിയുടെ (സിനിമാനടി ജയ ബാദുരിയുടെ പിതാവ്) ചമ്പൽ കൊള്ളക്കാരെപ്പറ്റിയുള്ള പുസ്തകം വായിച്ചു.  ഈ ചിത്രത്തോടുകൂടി അദ്ദേഹം താര പദവിയിലേയ്ക്കുയർന്നു. ദുഷ്ടതയുടെ പര്യായമായി അദ്ദേഹത്തിന്റെ കഥാപാത്രം. അദ്ദേഹത്തിന്റെ ചേഷ്ടകൾ വളരെ പ്രശസ്തമായി. ഷോലെ വമ്പൻ വിജയമായിത്തീർന്നു. ധർമേന്ദ്ര, അമിതാബ് ബച്ചൻ, സഞ്ജീവ്കുമാർ എന്നിവർ മുഖ്യനടന്മാരയിരുന്നെങ്കിലും അംജദ് ഖാന്റെ റോൾ ആയിരുന്നു കൂടുതൽ തിളങ്ങിയത്.

## വ്യക്തിഗത ജീവിതവും മരണവും
1972-ൽ ഷൈല ഖാനെ വിവാഹം കഴിച്ച അദ്ദേഹത്തിന് ഷദാബ് ഖാൻ, സീമാബ് ഖാൻ എന്നീ ആൺകുട്ടികളും അഹ്‌ലം ഖാൻ എന്ന മകളും  ഉണ്ട്. 2011ൽ പ്രശസ്ത നാടക നടൻ സഫർ കറാച്ചിവാലയെ മകൾ അഹ്‌ലം വിവാഹം കഴിച്ചു.

1976-ൽ  മുംബൈ-ഗോവ ഹൈവേയിൽ വച്ചുണ്ടായ ഗുരുതരമായ അപകടത്തിൽ അദ്ദേഹത്തിൻറെ വാരിയെല്ലുകൾ ഒടിഞ്ഞ്  ശ്വാസകോശത്തിൽ തുളച്ചുകയറിയിരുന്നു. അമിതാഭ് ബച്ചൻ നായകനാകുന്ന ദി ഗ്രേറ്റ് ഗാംബ്ലർ എന്ന സിനിമയുടെ ചിത്രീകരണത്തിൽ പങ്കെടുക്കാൻ പോകുകയായിരുന്നു അദ്ദേഹം. 1992 ജൂലൈയിൽ, 51 വയസ്സുള്ളപ്പോൾ, അദ്ദേഹം ഹൃദയാഘാതം മൂലം അന്തരിച്ചു.

## പുരസ്കാരങ്ങൾ
* മികച്ച സഹ നടനുള്ള ഫിലിംഫെയർ പുരസ്കാരം 1980 ലും 1982 ലും ലഭിച്ചു.
* മികച്ച ഹാസ്യനടനുള്ള ഫിലിംഫെയർ പുരസ്കാരം 1986 ൽ ലഭിച്ചു.

## അവലംബം
 

## പുറത്തേക്കുള്ള കണ്ണികൾ

വർഗ്ഗം:1940-ൽ ജനിച്ചവർ
വർഗ്ഗം:നവംബർ 12-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച സഹനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച ഹാസ്യനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:1992-ൽ മരിച്ചവർ
വർഗ്ഗം:ജൂലൈ 27-ന് മരിച്ചവർ
ചാൾസ് സ്റ്റാർക് ഡ്രാപെർ

അമേരിക്കൻ എയ്റോനോട്ടിക്കൽ എൻജിനീയറായിരുന്നു **ചാൾസ് സ്റ്റാർക് ഡ്രാപെർ**. മൊൻടാനയിലെ വിൻഡ്സറിൽ 1901 ഒക്ടോബർ 2-ന് ജനിച്ചു. കപ്പൽ, വിമാനം, റോക്കറ്റ് എന്നിവയിലെ നാവിഗേഷൻ സംവിധാനങ്ങൾ രൂപപ്പെടുത്തുന്നതിൽ വിദഗ്ദ്ധനായിരുന്നു ഡ്രാപെർ. 1935-ൽ മാസാച്യുസച്ച് ഇൻസ്റ്റിറ്റ്യൂട്ട് ഒഫ് ടെക്നോളജിയിൽ ജോലിയിൽ പ്രവേശിച്ചു. 1951-ൽ അവിടത്തെ എയ്റോനോട്ടിക്കൽ വിഭാഗത്തിന്റെ ചെയർമാൻ പദവിയിലെത്തി.

## കണ്ടുപിടിത്തങ്ങൾ

അമേരിക്കൻ നാവികസേനയിലെ വിമാനവേധക തോക്കുകൾക്കുള്ള ഗൺസൈറ്റ് ആണ് ഡ്രാപെറുടെ ആദ്യത്തെ കണ്ടുപിടിത്തം. രണ്ടാം ലോകയുദ്ധകാലത്ത് ഇവ യു.എസ് നാവിക സേനയിലെ വാഹനങ്ങളിൽ വിജയകരമായി പ്രയോഗിക്കുവാൻ സാധിച്ചു. ജൈറോസ്കോപ് നിയന്ത്രിത ബോംബ് സൈറ്റ്, ദീർഘദൂര റോക്കറ്റിനുള്ള ജഡത്വീയ നിയന്ത്രണ സംവിധാനം, വിമാനങ്ങൾക്കുള്ള SPIRE (spatial inertial reference equipment) ഉപകരണം, പോളാരിസ് ഉൾപ്പെടെയുള്ള നിയന്ത്രിത മിസൈലുകളിലെ ജഡത്വീയ നിയന്ത്രണ സിസ്റ്റം മുതലായവ ഇദ്ദേഹത്തിന്റെ സുപ്രധാന കണ്ടുപിടിത്തങ്ങളാണ്. അപ്പോളോ പദ്ധതിയിലെ ബഹിരാകാശ വാഹനങ്ങളിൽ പ്രയോജനപ്പെടുത്തിയിരുന്ന നിയന്ത്രണ ഉപകരണങ്ങൾ രൂപകല്പന ചെയ്ത് തയ്യാറാക്കിയതും ഇദ്ദേഹത്തിന്റെ മേൽനോട്ടത്തിലുള്ള ഗവേഷകരാണ്. മാസച്യൂസെറ്റ്സിലെ കേംബ്രിജിൽ 1987 ജൂലൈ 25-ന് ഡ്രാപെർ അന്തരിച്ചു.

## പുറത്തേക്കുള്ള കണ്ണികൾ
*http://www.draper.com/profile.html
*http://www.draper.com/strategic_systems.html
*http://www.draper.com/mission_vision.html

വർഗ്ഗം:1901-ൽ ജനിച്ചവർ
വർഗ്ഗം: 1987-ൽ മരിച്ചവർ
വർഗ്ഗം:ഒക്ടോബർ 2-ന് ജനിച്ചവർ
വർഗ്ഗം:ജൂലൈ 25-ന് മരിച്ചവർ
മധു മോഹൻ

മാനസി എന്ന സീരിയലിന്റെ സംവിധായകനായിരുന്നു മധു മോഹൻ. എം.ജി.ആറിന്റെ മരുമകനുമാണ് മധു. മാനസി എന്ന സീരിയൽ മലയാളത്തിൽ 240 എപ്പിസോഡുകൾ പ്രദർശിപ്പിച്ചു. മലയാളത്തിൽ മെഗാസീരിയലുകൾക്ക് വൻതുടക്കമാണ് ഇതിലൂടെ സൃഷ്ടിക്കപ്പെട്ടത്.